hotchpotch/miracl-hf-unified huggingface dataset:
อาร์บีกาซิน
อาร์บีกาซิน (INN; ) เป็นยาปฏิชีวนะกึ่งสังเคราะห์ในกลุ่มอะมิโนไกลโคไซด์ ใช้ในการรักษาโรคติดเชื้อที่มีสาเหตุมาจากเชื้อแบคทีเรียที่ดื้อยาหลายขนาน (multi-resistant bacteria) รวมถึง เชื้อสแตปฟิโลคอคคัส ออเรียสที่ดื้อต่อยาเมทิซิลลิน (Methicillin-resistant "Staphylococcus aureus"; MRSA) ด้วย อาร์บีกาซินถูกค้นพบครั้งแรกใน ค.ศ. 1973 โดยสังเคราะห์ได้จากไดบีกาซิน และได้รับการขึ้นทะเบียนเป็นยาในญี่ปุ่นตั้งแต่ปี ค.ศ. 1990 เป็นต้นมา ภายใต้ชื่อการค้า Habekacin ปัจจุบันอาร์บีกาซินได้สิ้นสุดสภาพการคุ้มครองตามสิทธิบัตรยาแล้ว ทำให้มียาสามัญอื่นถูกผลิตออกมาจำหน่ายเพิ่มเติม เช่น Decontasin และ Blubatosine
อาร์บีกาซินได้รับการรับรองให้ใช้ในการรักษาโรคปอดบวมและภาวะพิษเหตุติดเชื้อ ที่มีสาเหตุมาจาก เชื้อสแตปฟิโลคอคคัส ออเรียสที่ดื้อต่อยาเมทิซิลลิน (MRSA) เนื่องจากอาร์บีกาซินจะช่วยเสริมฤทธิ์ของยาปฏิชีวนะกลุ่มเบตาแลคแตมได้ นอกจากนี้อาร์บีกาซินยังเป็นยาปฏิชีวนะอีกชนิดหนึ่งที่ถูกสงวนไว้ใช้สำหรับการติดเชื้อแบคทีเรียแกรมลบที่ดื้อยาหลายขนาน เช่น "Pseudomonas aeruginosa" และ "Acinetobacter baumannii"
เป็นที่ทราบกันดีว่ายากลุ่มอะมิโนไกลโคไซด์ ซึ่งอาร์บีกาซินก็เป็นหนึ่งในยากลุ่มนี้ จะออกฤทธิ์โดยจับกับหน่วยย่อย 30 เอสบนไรโบโซมของแบคทีเรีย ทำให้ขึ้นตอนการแปลรหัสพันธุกรรมของทีอาร์เอ็นเอนั้นเกิดความผิดพลาด ทำให้แบคทีเรียนั้นๆไม่สามารถสังเคราะห์โปรตีนที่จำเป็นต่อการเจริญเติบโตได้ ส่งผลให้เซลล์แบคทีเรียนั้นตายไปในที่สุด ทั้งนี้ เนื่องจากการขนส่งกลุ่มอะมิโนไกลโคไซด์เข้าสู่เซลล์ของเชื้อแบคทีเรียนั้นจำเป็นต้องมีการใช้พลังงาน ซึ่งแบคทีเรียกลุ่มที่ไม่ต้องการออกซิเจนนั้นมีพลังงานไม่มากพอที่จะใช้ในกระบวนการนี้ ทำให้กลุ่มอะมิโนไกลโคไซด์มีผลต้านเชื้อแบคทีเรียกลุ่มนี้ได้น้อย
ยากลุ่มอะมิโนไกลโคไซด์ อย่างอาร์บีกาซินนั้น จะออกฤทธิ์ยับยั้งกระบวนการการสังเคราะห์โปรตีนแบบไม่ผันกลับในเชื้อแบคทีเรียที่มีความไวต่อนี้ โดยยาจะเข้าจับกับหน่วยย่อย 30 เอสบนไรโบโซมของแบคทีเรีย โดยในกรณีของอาร์บีการ์ซินนั้นจะเข้าจับกับนิวคลีโอไทด์ 4 ตัวบนหน่วยย่อย 16 เอส ของไรโบมโซมและหมู่อะมิโนของโปรตีน S12 ซึ่งการเข้าจับนี้จะรบกวนกระบวนการการแปลรหัสพันธุกรรมในส่วนนิวคลีโอไทด์ลำดับที่ 1400 บนหน่วยย่อย 16 เอสของหน่วยย่อย 30 เอสบนไรโบโซม ซึ่งส่วนนี้เป็นส่วนที่ทำหน้าที่เกี่ยวกับการจับเบสคู่สมของทีอาร์เอ็นเอ ผลจากการเข้าจับนี้จะทำให้เอ็มอาร์เอ็นเอการแปลรหัสพันธุกรรมผิดพลาด ส่งผลให้การเรียงลำดับกรดออะโมนิในสายพอลิเปปไทด์ผิดเพี้ยนไป นำไปสู่การได้โปรตีนที่ไม่สามารถทำงานได้หรือเป็นพิษ จนทำให้โพลีไรโบโซม แยกตัวออกจากกันเป็นหน่วยย่อยของไรโบโซมที่ไม่สามารถทำงานได้
ยากลุ่มอะมิโนไกลโคไซด์เป็นยาที่ดูดซึมได้ไม่ดีเท่าใดนักในระบบทางเดินอาหาร เป็นเหตุให้ต้องบริหารยากลุ่มนี้โดยการฉีดเข้ากล้ามเนื้อหรือหลอดเลือดดำ หากหวังผลให้ยาออกฤทธิ์บริเวณอื่นนอกเหนือจากในทางเดินอาหาร
การเกิดพิษต่อการได้ยิน และการเกิดพิษต่อไป เป็นอาการไม่พึงประสงค์ที่รุนแรงจากการใช้ยายากลุ่มอะมิโนไกลโคไซด์ ซึ่งรวมไปถึงอาร์บีกาซินด้วย โดยเฉพาะอย่างยิ่งในผู้ที่มีการทำงานของไตผิดปกติ และ/หรือได้รับยาอื่นที่ก่อให้เกิดอาการข้างเคียงต่อการได้ยินและไตเหมือนกัน ทั้งนี้ การใช้ยาในกลุ่มนี้เพื่อการรักษาการติดเชื้อแบคทีเรียโรคใดโรคหนึ่ง จำเป็นต้องได้รับยาต่อเนื่องเป็นระยะเวลา 7 – 10 วัน แต่ในบางรายที่มีอาการของโรครุนแรงและมีความซับซ้อน อาจจำเป็นต้องได้รับการรักษาด้วยยากลุ่มนี้นานกว่าปกติ ซึ่งการใช้ยาเหล่านี้เป็นระยะเวลาต่อเนื่องกันนานเกินกว่า 10 จะทำให้ผู้ป่วยมีความเสี่ยงที่จะเกิดอาการไม่พึงประสงค์หรือพิษจากยากลุ่มนี้ได้มากขึ้น
คาร์ล อ็อทโท ค็อค
คาร์ล อ็อทโท ค็อค (2 มกราคม ค.ศ. 1897 – 5 เมษายน ค.ศ. 1945)เป็นผู้บัญชาการระดับกลางในหน่วยเอ็สเอ็สของนาซีเยอรมนี ผู้ซึ่งได้เป็นผู้บัญชาการคนแรกของค่ายกักกันนาซีที่บูเคินวัลท์และซัคเซินเฮาเซิน (Sachsenhausen) ตั้งแต่เดือนกันยายน ค.ศ. 1941 จนกระทั่งเดือนสิงหาคม ค.ศ. 1942 เขาได้ทำหน้าที่เป็นผู้บัญชาการคนแรกของค่ายกักกันไมดาแนกในเขตยึดครองโปแลนด์ ได้ทำการฉกชิงทรัพย์สินของมีค่าและเงินจำนวนมหาศาลจากการสังหารหมู่ชาวยิว ภรรยาของเขา อิลเซอ ค็อค ยังได้เข้าไปมีส่วนร่วมในคดีที่ฉาวโฉ่ที่ค่ายบูเคินวัลท์และไมดาแนก
ในช่วงปลายสงคราม คาร์ล อ็อทโท ค็อค ได้ถูกเจ้าหน้าที่เอ็สเอ็สจับกุมในข้อหาฉ้อโกงและถูกนำตัวขึ้นศาลและถูกตัดสินลงโทษประหารชีวิตสำหรับความเสื่อมเสียทั้งตัวเขาและหน่วยเอ็สเอ็ส คาร์ล อ็อทโท ค็อคได้ถูกประหารชีวิตด้วยการยิงปืนแบบชุดทีม เมื่อวันที่ 5 เมษายน ค.ศ. 1945
เขตซีลางังคาบีซายาอัน
เขตซีลางังคาบีซายาอัน (วาไร: Sinirangan Kabisay-an; เซบัวโน: Sidlakang Kabisay-an; ) หรือ เขตที่ 8 เป็นเขตหนึ่งของประเทศฟิลิปปินส์ ประกอบด้วย 3 หมู่เกาะหลัก ได้แก่ เกาะซามาร์, เกาะเลเต และเกาะบีลีรัน เขตนี้มี 6 จังหวัด, 1 นครอิสระ และ 1 นครที่มีประชากรอย่างสูง (ตักโลบัน) เขตนี้ครอบคลุมพื้นที่ซีกตะวันออกของหมู่เกาะวิซายัส
เขตซีลางังคาบีซายาอันติดกับทะเลฟิลิปปินทางทิศตะวันออก และมีสถานที่สำคัญอย่างสะพานซันฮวนนิโค ซึ่งเป็นสะพานที่ยาวที่สุดในประเทศ สำหรับในปี ค.ศ. 2015 เขตมีประชากร 4,440,150 คน เป็นเขตที่มีประชากรมากที่สุดอันดับที่ 3 ของวิซายัส
เขตซีลางังคาบีซายาอัน ตั้งอยู่ทางภาคตะวันออกของประเทศฟิลิปปินส์ ประกอบด้วย 3 หมู่เกาะหลัก ได้แก่ เลเต, บีลีรัน, ซามาร์ ติดกับทะเลฟิลิปปินทางทิศตะวันออกและทิศเหนือ โดยมีช่องแคบซันเบอร์นาร์ดิโนคั่นกลางระหว่างเขตนี้กับเกาะลูซอน, ติดต่อกับทะเลคาโมเตสและทะเลวิซายันทางทิศตะวันตก และติดกับทะเลโบโฮลทางทิศใต้ โดยช่องแคบซูรีเกาคั่นกลางระหว่างเขตนี้กับเกาะมินดาเนา โดยเขตนี้มีเนื้อที่ หรือร้อยละ 7.2 ของประเทศ
ประกอบด้วย 6 จังหวัด, 1 นครที่มีประชากรอย่างสูง, 1 นครอิสระ, 5 นครทั่วไป, 136 เทศบาล และ 4,390 บารังไกย์
สามารถเชื่อมต่อกับเกาะลูซอนและเกาะมินดาเนาได้ทางสะพานถนน และมีท่าอากาศยาน 9 แห่ง กระจายตามจังหวัดต่าง ๆ โดยที่ใหญ่ที่สุดคือท่าอากาศยานแดเนียล แซด โรมูอัลเดซ ที่ตักโลบัน ส่วนท่าเรือทะเลก็มีกระจัดกระจายตามเมืองตักโลบัน, คัตบาโลกัน, คัลบาโยก, โบโรงกัน, อัลเลน, โอร์โมก, บาโต, ฮีโลงโกส, มาอาซีน, โซโกด และนาบาล
ชาร์ล ฌาแน
ชาร์ล ฌาแน (Charles Janet, 15 มิ.ย. 1849 – 7 ก.พ. 1932) เป็นวิศวกร, นักประดิษฐ์ และนักชีววิทยาชาวฝรั่งเศส
เดอเลมง
เดอเลมง () เป็นเมืองหลวงของรัฐฌูว์ราในประเทศสวิตเซอร์แลนด์ ตั้งอยู่ใกล้พรมแดนประเทศฝรั่งเศส ประชากรราว 70% นับถือนิกายโรมันคาทอลิก และอีก 12% รับถือนิกายโปรเตสแตนต์
ชเตฟานีแห่งโฮเอินโซลเลิร์น-ซิกมาริงเงิน
ชเตฟานี โยเซฟา ฟรีเดอริเคอ วิลเฮลมีน อันโทเนีย แห่งโฮเอินโซลเลิร์น-ซิกมาริงเงิน () เป็นเจ้าหญิงเยอรมันซึ่งอภิเษกสมรสเข้าสู่พระราชวงศ์โปรตุเกสและอัลเกรฟ และได้ขึ้นเป็นพระราชีนีในพระเจ้าเปดรูที่ 5 แห่งโปรตุเกส
ชเตฟานีแห่งโฮเอินโซลเลิร์น-ซิกมาริงเงิน สมเด็จพระราชินีแห่งโปรตุเกสและอัลเกรฟ ทรงมีพระนามเดิมว่า "เจ้าหญิงสตฟานีแห่งโฮเอินโซลเลิร์น-ซิกมาริงเงิน" ประสูติเมื่อวันที่ 15 กรกฎาคม พ.ศ. 2380 ณ โฮเอินโซลเลิร์น-ซิกมาริงเงิน เป็นพระบุตรพระองค์ที่ 2 และพระธิดาพระองค์แรกใน คาร์ล อันโทน เจ้าชายแห่งโฮเอินโซลเลิร์น และ เจ้าหญิงโยเซฟินแห่งบาเดิน โดยพระองค์ทรงเป็นพระภคินีใน สมเด็จพระเจ้าคาโรลที่ 1 แห่งโรมาเนีย 
เจ้าหญิงชเตฟานีทรงเษกสมรสกับ พระเจ้าเปดรูที่ 5 แห่งโปรตุเกส เมื่อวันที่ 29 เมษายน พ.ศ. 2401 โดยทรงรับพระราชทานพระราชอิสริยยศเป็น สมเด็จพระราชินีแห่งโปรตุเกสและอัลเกรฟ พระองค์ทรงประชวรด้วยโรคคอตีบและเสด็จสวรรคตเมื่อวันที่ 17 กรกฎาคม พ.ศ. 2402 หลังจากวันครบรอบพระชนมายุปีที่ 22 พรรษาได้เพียง 2 วัน โดยไม่ทรงมีพระราชบุตร ในขณะที่ พระเจ้าเปดรูที่ 5 แห่งโปรตุเกส ก็ไม่ทรงอภิเษกสมรสกับผู้ใดอีกและเสด็จสวรรคตด้วยโรคอหิวาตกโรค เมื่อวันที่ 11 พฤศจิกายน พ.ศ. 2404
จังหวัดฮีลากังอีโลโคส
จังหวัดฮีลากังอีโลโคส (อีโลกาโน: Makin-amianan nga Ilocos) เป็นจังหวัดในเขตอีโลโคสของประเทศฟิลิปปินส์ เมืองหลักคือลาวัก อยู่ทางมุมตะวันตกเฉียงเหนือของเกาะลูซอน และเป็นจังหวัดบ้านเกิดของอดีตประธานาธิบดีฟิลิปปินส์ เฟอร์ดินานด์ มาร์กอส ผู้ใช้กฎหมายเบ็ดเสร็จในช่วงครึ่งหลังของการดำรงตำแหน่ง แต่ได้รับความนิยมน้อยในจังหวัดของเขา นอกจากนี้ ฮีลากังอีโลโคสยังเป็นจุดหมายการท่องเที่ยวภาคเหนือ โดยเป็นที่ตั้งของโรงแรมฟอร์ตอิโลคอนเดียและเมืองปากุดพุด
จังหวัดมีเนื้อที่ 3,467.89 ตารางกิโลเมตร (1,338.96 ตารางไมล์) ครอบคลุมทางตอนเหนือของเขตอีโลโคส เกาะลูซอน ติดต่อกับจังหวัดคากายันและจังหวัดอาปาเยา‎ทางทิศตะวันออก, ติดกับจังหวัดอาบราทางทิศตะวันออกเฉียงใต้, ติดกับจังหวัดตีโมกอีโลโคสทางทิศตะวันตกเฉียงใต้ ส่วนอาณาเขตทางภูมิศาสตร์ ติดกับทะเลจีนใต้ทางทิศตะวันตก และช่องแคบลูซอนทางทิศเหนือ
ประกอบด้วย 21 เทศบาล, 2 นคร และ 557 บารังไกย์ในปี ค.ศ. 2015 มีประชากร 593,081 คน ความหนาแน่น 170 คนต่อตารางกิโลเมตร หรือ 440 คนต่อตารางไมล์
แก่งสะพือ
คำว่า "สะพือ" สันนิษฐานว่าเป็นภาษาส่วยหรือกวยหรือเขมรป่าดง มาจากคำว่า "กะไซพรืด" ("กะไซ" แปลว่า งู , "พรืด" แปลว่า ใหญ่) ต่อมาเพี้ยนเป็น "ซำพรืด" จนในที่สุดเพี้ยนมาเป็น "สะพือ" ดังนั้น "แก่งสะพือ" จึงมีความหมายในภาษาไทยว่า "แก่งงูใหญ่" ซึ่งสอดคล้องกับตำนานความเชื่อของคนในท้องถิ่นที่เชื่อกันว่า มีพญานาคหรืองูใหญ่อาศัยอยู่เพื่อปกปักรักษาภูมิสถานแห่งนี้
"แก่งสะพือ" เป็นแก่งที่มีหินขนาดน้อยใหญ่สลับกันสวยงาม มีลักษณะเป็นเขื่อนขนาดย่อมขวางกันลำแม่น้ำมูล เมื่อกระแสน้ำไหลผ่านกระทบหินเกิดเป็นฟองขาวมีเสียงน้ำตกดังตลาดเวลา ซึ่งแก่งสะพือจะปรากฎความสวยงามเหมาะสำหรับการท่องเที่ยว ในช่วงเดือน มกราคม - พฤษภาคม น้ำในแม่น้ำมูลจะลดลงจนสามารถมองเห็นแก่งหินสวยงามชัดเจน และบริเวณแก่งสะพือยังมีร้านค้าชุมชนสำหรับขายของที่ระลึกและอาหารให้แก่นักท่องเที่ยวอีกด้วย
เจ้าหญิงพอลีนแห่งออเรนจ์-นัสเซา
เจ้าหญิงพอลีนแห่งออเรนจ์-นัสเซา ()
เจ้าหญิงพอลีนแห่งออเรนจ์-นัสเซา ประสูติเมื่อวันที่ 1 มีนาคม พ.ศ. 2343 ทรงเป็นพระราชบุตรพระองค์ที่ 3 และพระราชธิดาพระองค์แรกใน พระเจ้าวิลเลิมที่ 1 แห่งเนเธอร์แลนด์ และ วิลเฮลมินแห่งปรัสเซีย สมเด็จพระราชินีแห่งเนเธอร์แลนด์ พระองค์ประสูติ ณ กรุงเบอร์ลิน ประเทศเยอรมนี และช่วงเวลานั้น ประเทศเนเธอร์แลนด์ กำลังถูก ประเทศฝรั่งเศส รุกราน ในนปี พ.ศ. 2436 พระองค์และครอบครัวได้ย้ายไปอยู่ที่ ประเทศเยอรมนี ที่นี่พระองค์ได้พบกับพระอัยกา พระอัยยิกาฝ่ายพระมารดาของพระองค์เป็นครั้งแรก พระนัดดาทุกพระองค์เป็นรักของพระอัยยกาและพระอัยยิกาด้วยเวลาอันรวดเร็ว พระองค์ทรงชื่อเล่นว่า พอลี่ โดยเฉพาะอย่างยิ่งพระอัยกาทรงมีความสุขมากที่เห็นพระนัดดามาเยี่ยม ในระหว่างการเฉลิมฉลองวันพระราชสมภพของ พระเจ้าวิลเลิมที่ 1 แห่งเนเธอร์แลนด์ พระราชบิดาของพระองค์ พระราชบิดาทรงเต้นกับเจ้าหญิงพอลีนในห้อง บอลรูมแกรนด์ ของปราสาท ในปี พ.ศ. 2437
พระองค์ทรงมีพระพลานามัยไม่ค่อยสมบูรณ์แข็งแรงนัก ก่อนจะสิ้นพระชนม์เมื่อวันที่ 22 ธันวาคม พ.ศ. 2349
ลาวัก
ลาวัก, (อีโลกาโน: Siudad ti Laoag) เป็นนครระดับที่ 3 และเป็นเมืองหลักของจังหวัดฮีลากังอีโลโคส ประเทศฟิลิปปินส์ เป็นที่ตั้งของท่าอากาศยานนานาชาติลาวัก ตัวนครถูกล้อมรอบด้วยเทศบาล 5 แห่ง ติดกับตีนเขาคอร์ดิลเลราเซ็นทรัลทางทิศตะวันออก และทะเลจีนใต้ทางทิศตะวันตก
ลาวักมีสภาพภูมิอากาศแบบมรสุมเขตร้อน โดยจะเป็นฤดูแล้ง ตั้งแต่เดือนพฤศจิกายนถึงเมษายน และฤดูฝน ตั้งแต่เดือนพฤษภาคมถึงตุลาคม ซึ่งจะมีพายุไต้ฝุ่นเกิดในฤดูกาลนี้
ลาวักตั้งอยู่ทางตะวันตกตอนกลางของจังหวัดฮีลากังอีโลโคส ติดกับทะเลจีนใต้ และติดต่อกับเทศบาล 5 แห่ง ได้แก่ ซาร์รัต (ตะวันออก), ซันนิโคลัส (ตะวันออกเฉียงใต้), ปาวาย (ตะวันตกเฉียงใต้), วินตาร์ (ตะวันออกเฉียงเหนือ) และบาคาร์รา (ตะวันตกเฉียงเหนือ) โดยลาวักเป็นหนึ่งในนครที่ใหญ่ที่สุดในเขตเขตอีโลโคส
ภูมิอากาศแบบเขตร้อน โดยจะอบอุ่นจนถึงร้อน แต่จะมีลดลงบ้างในช่วงเดือนธันวาคมถึงกุมภาพันธ์ มี 2 ฤดู ได้แก่ ฤดูแล้ง และฤดูฝน ลาวักเป็นเขตเงาฝนจากมรสุมตะวันออกเฉียงเหนือ เพราะมีแนวเขาคอร์ดิลเยราและเซียร์รามาเดรกั้นไว้ แต่จะเผชิญกับมรสุมตะวันออกเฉียงใต้และพายุไซโคลนโดยตรง
ในฤดูฝน จะมีฝนตกมากกว่า ต่อเดือน โดยจะตกมากในช่วงเดือนมิถุนายนจนถึงสิงหาคม ปริมาณน้ำฝนในช่วง 3 เดือนนี้ คิดเป็นร้อยละ 68 ของปริมาณน้ำฝนตลอดทั้งปี คือ
ท่าอากาศยานนานาชาติลาวัก ให้บริการเที่ยวบินระหว่างลาวักกับกวางโจว โดยสายการบินฟิลิปปินส์แอร์ไลน์ นอกจากนี้ยังมีเที่ยวบินเช่าเหมาลำสำหรับนักท่องเที่ยว และจุดบริการที่อาคารท่าอากาศยาน ส่วนการขนส่งทางบกนั้น มีบริษัทรถโดยสารประจำหลายแห่ง ได้แก่ การขนส่งจีวีฟลอริดา, มารีอาเดอลีออนไลน์, อาร์ซีเจไลน์, อาร์ซีเจทรานส์, สายรถประจำทางโดมิเนียน, ปาร์ตัส, ฟิลิปปินแรบบิต, ลูเซียเอกซ์เพรส และบริษัทขนส่งฟารินัส ลาวักอยู่ห่างจากมะนิลา
รายพระนามคู่สมรสแห่งบูร์กอญ
บทความนี้แสดงลิสต์ราชินี เคานท์เตส และดัชเชสซึ่งเป็นคู่สมรสในผู้ปกครอง ราชอาณาจักรบูร์กอญ เคาน์ตีบูร์กอญ และดัชชีบูร์กอญ โดยเริ่มตั้งแต่สมัยตำนานจนถึงปีค.ศ. 1795
รวมกับในปีค.ศ. 612 ให้ทางสายในปีค.ศ. 613
รวมกับเป็นราชอาณาจักรแฟรงค์หนึ่งเดียว
หลังจากที่จักรพรรดิหลุยส์ผู้ศรัทธาเสด็จสวรรคต ได้มีการลงนามในสทธิสัญญาในปีค.ศ. 843 บูร์กอญถูกแบ่งให้เป็นของพี่น้องคือชาร์ลส์ผู้ศีรษะล้านซึ่งได้รับดินแดนส่วนน้อยเรียกว่าบูร์กอญตอนบน และโลทาร์ที่ 1ซึ่งได้รับดินแดนส่วนใหญ่และได้รับพระอิสสรยศเป็นกษัตริย์แห่งบูร์กอญ
รวมส่วนของบูร์กอญที่พระองค์ได้รับเข้าเป็นราชอาณาจักรโลทริงเงิน เมื่อพระองค์สวรรคต ดินแดนถูกแบ่งให้ชาร์ลส์ผู้ศีรษะล้านและลุดวิจชาวเยอรมันผู้เป็นปิตุลา
เมื่อคาร์ลพระวรกายพ่วงพีผู้ปกครองจนถึงค.ศ. 884 ได้รวบรวมดินแดนแฟรงค์ทั้งหมดยกเว้นราชอาณาจักรโพรวองซ์ เสด็จสวรรคต เหล่าขุนนางได้เลือกจากราชตระกูลเวลฟ์ขึ้นเป็นกษัตริย์แห่งบูร์กอญ
ในปีค.ศ. 1032ราชอาณาจักรบูร์กอญตอนบนและตอนล่างได้ถูกควบรวมเข้ากับจักรวรรดิโรมันอันศักดิ์สิทธิ์ โดยให้เป็นส่วนหนึ่งของราชอาณาจักรอาร์ล โดยมีพระมหากษัตริย์แห่งเยอรมนีเป็นผู้ปกครอง
ในปีค.ศ. 1378 จักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ได้แต่งตั้งให้โดแฟ็งแห่งฝรั่งเศสเป็นตัวแทนในการปกครองราชอาณาจักรอาร์ล หลังจากนั้นราชอาณาจักรก็เหลือเพียงแต่ชื่อเท่านั้น
ไม่มี
ในปีค.ศ. 1678 เคานท์ตีบูร์กอญได้ถูกผนวกไปเป็นส่วนหนึ่งของฝรั่งเศสตามสนธิสัญญา และตำแหน่งนี้ก็ถูกระงับใช้
คาวามูระ มายะ
คาวามูระ มายะ () เกิดเมื่อ 22 กุมภาพันธ์ ค.ศ. 1995 เป็นนักแสดงหนังโป๊ญี่ปุ่น จากโตเกียว ในปี ค.ศ. 2013 เธอปรากฎเป็นนักแสดงภาพยนตร์สำหรับผู้ใหญ่ครั้งแรกในฐานะนักแสดงหญิงยอดเยี่ยมของค่าย Prestige ตั้งแต่เดือนมิถุนายน 2014 เป็นต้นไป เธอกลายเป็นนักแสดงหญิงที่เชี่ยวชาญเฉพาะสำหรับผู้ใหญ่ของผู้ผลิตวิดีโอสำหรับผู้ใหญ่ของค่าย kira ☆ kira นับตั้งแต่นั้นเป็นต้นมา เธอได้ปรากฏตัวในงานผลิตจำนวนมาก
อายุ ซากูราอิ
อายุ ซากูราอิ () เป็นอดีตนักแสดงหนังโป๊ญี่ปุ่น ที่เกิดในจังหวัดมิยะซะกิ
โรเทินบวร์ค อ็อพ แดร์ เทาเบอร์
โรเทินบวร์ค อ็อพ แดร์ เทาเบอร์ ( ความหมาย: ""ปราการแดงบนแม่น้ำเทาเบอร์"") เป็นเมืองชนบทในรัฐบาวาเรีย ประเทศเยอรมนี ตั้งอยู่ทางตะวันออกจากนครเนือร์นแบร์คราว 80 กิโลเมตร เมืองแห่งนี้มีชื่อเสียงในเรื่องเขตเมืองเก่าสมัยยุคกลางซึ่งได้รับการอนุรักษ์ไว้เป็นอย่างดีจนถึงปัจจุบัน เมืองแห่งนี้ยังตั้งอยู่บนถนนสายโรแมนติกซึ่งเป็นเส้นทางท่องเที่ยวยอดนิยมในตอนใต้ของรัฐบาวาเรีย ในอดีต โรเทินบวร์คเคยมีฐานะเป็นเสรีนครของจักรวรรดิโรมันอันศักดิ์สิทธิ์ ซึ่งในยุคหนึ่ง เมืองนี้เคยเป็นหนึ่งในเมืองใหญ่ที่สุดของจักรวรรดิโรมันอันศักดิ์สิทธิ์ด้วยประชากรเกือบสองหมื่นคนทั้งในและนอกกำแพงเมือง
วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์
ฟรีเดอรีเคอ ลุยเซอ วิลเฮลมีเนอ แห่งปรัสเซีย () () เป็นเจ้าหญิงเยอรมันจากราชอาณาจักรปรัสเซียซึ่งอภิเษกสมรสเข้าสู่พระราชวงศ์เนเธอร์แลนด์ และได้ขึ้นเป็นพระราชินีในพระเจ้าวิลเลิมที่ 1 แห่งเนเธอร์แลนด์
วิลเฮลมีเนอแห่งปรัสเซีย สมเด็จพระราชินีแห่งเนเธอร์แลนด์ เดิม "เจ้าหญิงวิลเฮลมีเนอแห่งปรัสเซีย" เสด็จพระราชสภมพเมื่อวันที่ 18 พฤศจิกายน พ.ศ. 2317 ณ ราชอาณาจักรปรัสเซีย ทรงเป็นพระราชบุตรพระองค์ที่ 4 และพระราชธิดาพระองค์ที่ 2 ในพระเจ้าฟรีดริช วิลเฮล์มที่ 2 แห่งปรัสเซีย กับ เฟรเดอริกา หลุยซาแห่งเฮลส์-ดาร์มชตัดท์ สมเด็จพระราชินีแห่งปรัสเซีย โดยพระองค์ทรงเป็นพระราชขนิษฐาใน พระเจ้าฟรีดริช วิลเฮล์มที่ 3 แห่งปรัสเซีย โดยพระองค์ทรงศึกษากับพระราชปิตุลา (ลุงฝั่งบิดา) นั่นคือ พระเจ้าฟรีดริชที่ 2 แห่งปรัสเซีย ซึ่งเคร่งครัดและเข้มงวดมาก
เจ้าหญิงวิลเฮลมีเนอ ทรงเข้าพระราชพิธีอภิเษกสมรสกับ พระเจ้าวิลเลิมที่ 1 แห่งเนเธอร์แลนด์ ขณะนั้นทรงดำรงพระอิสริยยศเป็น เจ้าชายวิลเลิม เจ้าชายแห่งออเรนจ์ เมื่อวันที่ 1 ตุลาคม พ.ศ. 2334 พระองค์ได้รับพระราชทานพระอิสริยศเป็น เจ้าหญิงวิลเฮลมีเนอ เจ้าหญิแห่งออเรนจ์ พระวรชายา ต่อมา เจ้าชายวิลเลิมเสด็จขึ้นครองราชย์ เป็นพระมหากษัตริย์แห่งเนเธอร์แลนด์ พระองค์จึงได้รับการสถาปนาเป็น สมเด็จพระราชินีแห่งเนเธอร์แลนด์ โดยทั้ง 2 มีพระราชบุตรร่วมกัน ดังนี้
สมเด็จพระราชินีวิลเฮลมีเนอแห่งเนเธอร์แลนด์ ทรงประชวรบ่อยครั้งขึ้นและแต่ละครั้งยาวนานเป็นเดือน พระองค์ไม่ค่อยปรากฏพระองค์ต่อหน้าสาธารณชนเนื่องจากพระพลานามัยย่ำแย่ ก่อนจะสด็จสวรรคต ณ พระราชวังนอดรีน ใน กรุงเฮก สิริพระชนมายุ 62 พรรษา พระบรมศพถูกฝังไว้ ณ เมืองเดล์ฟ
โรตาไวรัส
โรตาไวรัส () เป็นชื่อจีนัสของเชื้อไวรัสที่เป็นสาเหตุของโรคลำไส้อักเสบจากเชื้อโรตาไวรัส ซึ่งเป็นสาเหตุของภาวะท้องร่วงรุนแรงในทารกและเด็กเล็กที่พบบ่อยที่สุด ไวรัสในจีนัสนี้เป็นไวรัสชนิดอาร์เอ็นเอสายคู่ อยู่ในแฟมิลีรีโอวิริดี เด็กแทบทุกคนบนโลกเมื่ออายุครบ 5 ปีจะเคยติดเชื้อนี้มาแล้วอย่างน้อยหนึ่งครั้ง แต่ละครั้งที่ติดเชื้อร่างกายจะสร้างภูมิคุ้มกัน ทำให้การติดเชื้อครั้งถัดๆ ไปมีความรุนแรงลดลง และทำให้โรคนี้พบได้น้อยในผู้ใหญ่ ไวรัสในจีนัสนี้มีสปีชีส์ย่อยอยู่ 8 สปีชีส์ ได้แก่ เอ บี ซี ดี อี เอฟ จี และเอช ที่พบบ่อยที่สุดคือโรตาไวรัสเอ ซึ่งเป็นสาเหตุของการติดเชื้อโรตาไวรัสในมนุษย์ถึง 90%
เชื้อนี้ติดต่อผ่านทางการกินอาหารที่ปนเปื้อนอุจจาระที่มีเชื้อ เมื่อเข้าสู่ร่างกายแล้วจะทำให้เกิดการติดเชื้อในเซลล์เยื่อบุผนังลำไส้เล็ก ทำให้เกิดกระเพาะอาหารและลำไส้อักเสบ (บางครั้งเรียก "ไข้หวัดใหญ่ลงกระเพาะ" แต่เชื้อนี้ไม่มีความเกี่ยวข้องกับไวรัสไข้หวัดใหญ่แต่อย่างใด)
นียง
นียง () เป็นเมืองในรัฐโว ประเทศสวิตเซอร์แลนด์ ตั้งอยู่บนชายฝั่งริมทะเลสาบเจนีวาบริเวณทางเหนือของนครเจนีวาไปราว 26 กิโลเมตร ประชากรร้อยละ 37 นับถือนิกายโรมันคาทอลิก รองลงมาร้อยละ 28 นับถือนิกายโปรเตสแตนต์ เมืองแห่งก่อก่อตั้งขึ้นโดยโรมันระหว่างปี 50 ถึง 44 ก่อนคริสต์ศักราช และเป็นหนึ่งในนิคมที่สำคัญที่สุดของโรมันในพื้นที่ประเทศสวิตเซอร์แลนด์ในปัจจุบัน
ภาวะขาดน้ำ
ภาวะขาดน้ำ () คือการที่ร่างกายมีปริมาตรน้ำในร่างกายทั้งหมดน้อยกว่าปกติ ทำให้เกิดความผิดปกติของกระบวนการเมตาบอลิซึมต่างๆ ของร่างกาย เกิดขึ้นเมื่ออัตราการสูญเสียน้ำออกจากร่างกายมากกว่าอัตราการได้รับน้ำเข้าสู่ร่างกาย อาจเกิดจากการออกกำลังกาย ความเจ็บป่วย หรืออุณหภูมิสิ่งแวดล้อมที่สูง
ร่างกายของคนปกติสามารถทนรับการขาดน้ำในร่างกายได้จนถึง 3-4% โดยไม่เกิดผลเสียร้ายแรงใดๆ ต่อร่างกาย หากขาดน้ำ 5-8% อาจทำให้เกิดอาการอ่อนเพลียหรือมึนงง หากมากกว่า 10% อาจทำให้เกิดผลต่อร่างกายและจิตใจอย่างมาก รวมไปถึงความกระหายน้ำอย่างรุนแรงได้
เดสมอนด์ ดอส
เดสมอนด์ โทมัส ดอส(7 กุมภาพันธ์ ค.ศ. 1919 – 23 มีนาคม ค.ศ. 2006) เป็นนายทหารอเมริกันยศสิบโทแห่งกองทัพสหรัฐ ได้ทำหน้าที่เป็นเสนารักษ์หรือแพทย์สนามให้กับกองพันทหารราบในสงครามโลกครั้งที่สอง เขาได้รับเหรียญเกียรติยศดาวสัมฤทธิ์(Bronze Star Medal)มาสองครั้งสำหรับการปฏิบัติหน้าที่ในเกาะกวมและฟิลิปปินส์ ดอสได้มีชื่อเสียงมากขึ้นสำหรับตัวเขาในยุทธการที่โอะกินะวะโดยได้ช่วยเหลือทหาร 75 คน ได้กลายเป็นเพียงผู้คัดค้านโดยอ้างมโนธรรมที่จะได้รับเหรียญเมเดล ออฟ ฮอนเนอร์หรือเหรียญกล้าหาญขั้นสูงสุดสำหรับการปฏิบัติหน้าที่ของเขาในช่วงสงครามโลกครั้งที่สอง ชีวิตของเขาได้ถูกเขียนเป็นหนังสือ, สารคดีชื่อ ผู้คัดค้านโดยอ้างมโนธรรม(The Conscientious Objector) และภาพยนตร์ที่ได้รับการยกย่องในปี ค.ศ. 2016 เรื่อง วีรบุรุษสมรภูมิปาฏิหาริย์(Hacksaw Ridge.)
โยนัส เลอเซิล
โยนัส เลอเซิล (; เกิดวันที่ 1 กุมภาพันธ์ ค.ศ. 1989) เป็นนักฟุตบอลอาชีพชาวเดนมาร์ก ปัจจุบันลงเล่นในตำแหน่งผู้รักษาประตูให้กับสโมสรฟุตบอลฮัดเดอส์ฟีลด์ทาวน์ โดยเป็นการยืมตัวจากไมนทซ์ 05
เลอเซิลลงเล่นเกมลีกนัดแรกให้กับมิตยึลแลนในเดือนมีนาคม ค.ศ. 2010 โดยลงเล่นไปทั้งหมด 137 นัด
วันที่ 5 มิถุนายน ค.ศ. 2014 เลอเซิลย้ายไปแก็งก็อง สโมสรฟุตบอลของฝรั่งเศส ในช่วงแรกเขาเป็นตัวสำรอง แต่ในระยะเวลาเพียงสองฤดูกาล เขาก็ขึ้นมาเป็นตัวจริงได้
วันที่ 16 มิถุนายน ค.ศ. 2016 เลอเซิลย้ายไปไมนทซ์ 05 สโมสรฟุตบอลของเยอรมนี โดยมาแทนที่โลริส คารีอุส ซึ่งย้ายไปลิเวอร์พูล
หลังจากหนึ่งฤดูกาลกับไมนทซ์ เลอเซิลได้เซ็นสัญญายืมตัวกับฮัดเดอส์ฟีลด์ทาวน์ เมื่อวันที่ 30 มิถุนายน ค.ศ. 2017 ต่อมาวันที่ 12 สิงหาคม ค.ศ. 2017 เขาเริ่มลงเล่นพรีเมียร์ลีกในนัดที่บุกไปชนะคริสตัลพาเลซ 3–0
เลอเซิลลงเล่น 22 นัดให้กับทีมเยาวชนของเดนมาร์ก ซึ่งรวมไปถึง 15 นัดที่ลงเล่นให้กับชุดอายุไม่เกิน 21 ปี
เขาถูกเรียกติดทีมชาติชุดใหญ่ครั้งแรกในเดือนมิถุนายน ค.ศ. 2015 ในนัดกระชับมิตรพบกับมอนเตเนโกร และต่อมาในนัดพบกับสวีเดนในการแข่งขันฟุตบอลชิงแชมป์แห่งชาติยุโรป 2016 รอบเพลย์ออฟ ในเดือนพฤศจิกายน ค.ศ. 2015
เบน ฟอสเตอร์ (นักฟุตบอล)
เบน ฟอสเตอร์ (; เกิดวันที่ 3 เมษายน ค.ศ. 1983) เป็นนักฟุตบอลอาชีพชาวอังกฤษ ปัจจุบันลงเล่นในตำแหน่งผู้รักษาประตูให้กับสโมสรฟุตบอลเวสต์บรอมมิชอัลเบียน
ฟอสเตอร์ลงเล่นครั้งแรกในปี ค.ศ. 2001 กับสโตกซิตี อย่างไรก็ตาม เขาไม่ได้ลงเล่นให้กับสโมสรเลย เพราะถูกปล่อยยืมตัวให้กับบริสตอลซิตี, ทิเวอร์ตันทาวน์, สแตฟฟอร์ดเรนเจอร์, คิดเดอร์มินสเตอร์ และเวรกซ์แฮม ต่อมาเขาย้ายไปแมนเชสเตอร์ยูไนเต็ดเมื่อเดือน กรกฎาคม ค.ศ. 2005 แต่ก็ถูกปล่อยยืมตัวไปวอตฟอร์ดถึงสองฤดูกาลติดต่อกัน เขาลงเล่นให้กับแมนเชสเตอร์ยูไนเต็ดรวม 23 นัดทุกรายการ ต่อมาในเดือนพฤษภาคม ค.ศ. 2010 ฟอสเตอร์ย้ายไปเบอร์มิงแฮมซิตี ซึ่งเขาก็เป็นผู้เล่นในชุดชนะเลิศฟุตบอลลีกคัพ ฤดูกาล 2010–11 อีกด้วย แต่หลังจากที่เบอร์มิงแฮมซิตีตกชั้นสู่แชมเปียนชิปในปลายฤดูกาล ฟอสเตอร์ก็ถูกปล่อยยืมตัวไปเวสต์บรอมมิชอัลเบียน และย้ายแบบถาวรในเดือนมิถุนายน ค.ศ. 2012
ในนามทีมชาติ เขาลงเล่นให้อังกฤษนัดแรก เดือนกุมภาพันธ์ ค.ศ. 2007 นัดที่พบกับสเปน แม้ว่าเขาจะประกาศเลิกเล่นทีมชาติในเดือนพฤษภาคม ค.ศ. 2011 เขากลับมาลงเล่นอีกครั้งในเดือนกุมภาพันธ์ ค.ศ. 2013 และติดทีมชาติในการแข่งขันฟุตบอลโลก 2014 ที่ประเทศบราซิล
เวรกซ์แฮม
วอตฟอร์ด
แมนเชสเตอร์ยูไนเต็ด
เบอร์มิงแฮมซิตี
บุคคล
แอสซาสซิน
ชีชียะห์ หรือ ฮัชชาชียะห์คือชื่อที่ถูกตั้งโดยกลุ่มผู้ต่อต้านมุสลิมนิกายอิสมาอีลียะห์ อัลเมาต์ ซึ่งชาวยุโรปรู้จักในนาม Assassin
แอสซาสซีน คือนามที่ชาวครูเสด และชาวยูโรปยุคกลางตั้งให้กับกลุ่มอิสมาอีลียะห์ในยุค อัลเมาต์ที่ครอบครองทั้งอิหร่านและรัสเซียโดยมีอัลเมาต์เป็นศูนย์กลางของการปกครอง
แต่ทว่า กลุ่ม จากบันทึกประวัติศาสตร์บางเล่มชาชียะห์มีอยู่ก่อนหน้าการปรากฏของอิสลมาอีลียะห์. ่อย่างไรก็ตามบรรดานักประวัติศาสตร์เชื่อว่าบรรดาฮัชชาชียะห์มีเป้าหมายที่สูงส่ง คำว่าแอสซาซีนซึ่งถูกกล่าวโดยชาวยุโรปและได้เปลี่ยนแปลงไปตามสำเนียงของภาษา และถูกบันทึกในหลายรูปแบบทั้งในตำราภาษาฮีบรู และภาษากรีกโบราณ
อิสมาอีลียะห์กลุ่มนิซารี ซึ่งเป็นหนึ่งในนิกายชีอะห์ที่โด่งดังในนามของ แอสซาสซีน ในยุโรปยุคกลาง มีรากศัพท์มาจากคำว่า ฮัชชาช หมายถึงผู้ที่ผสมยา นักรบชาวครูเสดเคยเจอกับสมาชิกคนหนึ่งจากกลุ่มนี้จึงมอบฉายานามนี้แก่พวกเขาเมื่อ ศตวรรษที่๑๒ ค.ศ .
ในยุคกลางชาวยุโรปยังไม่มีความรู้มากมายเกี่ยวกับอิสลาม หรือหลักความเชื่อของอิสลาม จึงสร้างเรื่องราวมากมายเกี่ยวกับพวกเขาโดยอ้างว่า เชคญะบัลเป็นผู้นำ เวลาผ่านไป นิยายแอสซาสซีน ของมาร์โก โปโลโด่งดังขึ้นจึงทำให้ที่มาของคำว่าฮัชชาชียะห์ถูกลืมจากหน้าประวัติศาสตร์ ต่อมาคำนี้จึงถูกให้ความหมายว่า “ฆาตกร”ในภาษาอังกฤษ ความเป็นจริงแล้วกลุ่มแอสซาสซีนในภาษาอังกฤษจะถูกเรียกอีกกลุ่มหนึ่งที่มีแนวความคิด ความศรัทธาและเป้าหมายที่ตนคิดว่ามีความศักดิ์สิทธิ์ และลงมือฆ่าบุคคลหนึ่งหรือบุคคลที่สำคัญในสังคม กลุ่มอิสมาอีลียะห์ หรือ ฮัชชาชียะห์จะใช้หนทางของการพลีชีพเพื่อขับเคลื่อนเป้าหมายของตนเอง.
ตามคำเล่าของมาร์โก โปโล หัวหน้าแอสซาสซีนมีคำสั่งให้จับบรรดาเยาวชนและวางยาเสพติด เมื่อพวกเขาสลบ ก็จะถูกปิดตาและพาไปยังสวนที่มีความสวยงามเต็มไปด้วยอาหารที่ดี และ สาวที่ใบหน้าสวยงามพร้อมที่จะรับใช้พวกเขา หลังจากนั้นไม่กี่วัน เยาวชนกลุ่มนั้นจะถูกนำตัวมาหาหัวหน้ากลุ่มฮัชชาชียะห์แล้วถามจากพวกเขาว่า พวกเจ้าไปไหนมา? พวกเขาต่างพากันตอบว่า เรากลับมาจากสรวงสวรรค์ ภายหลังจากนั้นหัวหน้าแอสซาสซีนจึงบอกกับพวกเขาว่าจงทำตามคำสั่งของฉันเพื่อที่พวกเจ้าจะได้กลับไปที่สวรรค์อีกครั้ง เพราะเหตุนี้เยาวชนวัยรุ่นทุกคนก็จะพากันทำทุกสิ่งอย่างตามคำสั่งของหัวหน้าแอสซาสซีนเพื่อที่จะได้กลับสู่สวรรค์อีก
กลุ่มอุศูลี
กลุ่มอุศูลี คือ กลุ่มที่คัดค้านแนวทางของกลุ่มอิคบารีในการวินิจฉัยบทบัญญัติอิสลาม บรรดาผู้รู้หลายท่านถูกจัดให้อยู่ในกลุ่มอุศูลี พวกเขามีความเชื่อว่า ในการวินิจฉัยบทบัญญัติอิสลาม ผู้ทำการวินิจฉัยจะต้องใช้แหล่งอ้างอิงสี่แหล่งที่สำคัญกล่าวคือ ๑. อัลกุรอาน ๒. ซุนนะห์ ๓.สติปัญญา ๔.อิจมะอฺ(การรวมตัวกันของกลุมผู้รู้เพื่อลงมติในการวินิจฉัยบทบัญญัติ) พวกเขามีหลักเกณฑ์ในการวินิจฉัยนามว่า “อุศูล ฟิกฮ์” และมีกลักเกณฑ์ที่ชัดเจนเช่น หลัก บะรออัต อิซติศฮาบ พวกเขาเชื่อว่า การวินิจฉัยบทบัญญัตเป็นวาญิบกิฟาอี(ข้อบังคับส่วนรวม) และ หากมีความสามารถและความเหมาะสมก็อาจเป็นวาญิบอัยนี (ต่อบุคคล)
กลุ่มอุศูลีกำเนิดเมื่อ ศตวรรษที่ ๑๘ เมื่อกลุ่มอิคบารีขยายตัวขึ้น และในปัจจุบันบรรดาฟะกิฮส่วนมากได้เดาตามแนวทางของอุศูลีในการวินิจฉัยบทบัญญัติ ส่วนมากครอบคลุมไปยังฟิกฮ์นิกายชีอะห์
คุณลักษณะของกลุ่มอุศูลี
คุณลักษณะของกลุ่มอุศูลีบางประการมีดังต่อไปนี้
- เชื่อว่าสติปัญญาของมนุษย์สามารถเป็นตัวช่วยในการวินิจฉัยบทบัญญัติ และเป็นบทพิสูจน์ที่สามารถเชื่อถือได้
- เชื่อว่าการวินิจฉัยบทบัญญัติโดยผู้เชี่ยวชาญมีความสำคัญในอิสลาม รวมถึงเวลาและสถานที่อาจส่งผลต่อเรื่องดังกล่าว
- เชื่อต่อหลักความสอดคล้องระหว่างบทบัญญัติของพระองค์กับความเหมาะสมในการปฏิบัติโดยบุคคลที่มีหน้าที่ในการปฏิบัติ
- เชื่อว่าบทบัญญัติ สามารถเปลี่ยนแปลง ยกเว้น หรือมีเงื่อนไขได้ในกรณีที่มีความจำเป็น
- เชื่อไปยังความเป็นบทพิสูจน์ของการคาดเดาที่มีความเป็นไปได้มากกว่าแปดสิบเปอร์เซ็นต์
- การยอมรับการตัดสินของผู้ที่มีความเชี่ยวชาญในการวินิจฉัยบทบัญญัติด้วยหลักของสติปัญญา โดยคำนึงถึงความเชื่อโดยทั่วไปของประชาชน
- การยอมรับหลักเกณฑ์บางอย่างเพื่อการวินิจฉัยบทบัญญัติในกรณีที่ไม่มีหลักฐานจากหนทางในการถ่ายทอดเช่นโองการอัลกุรอาน หรือ ซุนนะห์ อาทิ
. หลักบะรออัต
. หลักอิฮฏิยาต
. หลักตัคยีร
. หลักอิซติศฮาบ
บรรดาผู้อวุโสของกลุ่มอุศูลี
- เชคมุฟีด เจ้าของหนังสือ “อัรริซาละห์ อัลอุศูลียะห์”
- ซัยยิด มุรตะฎอ อะละมุลฮูดา เจ้าของหนังสือ “อัซซะรีอะห์ อิลา อุศูล อัชชัรอียะห์”
- เชคตูซี เจ้าของหนังสือ “อิดดะตุล อุศูล”
- มุฮักกิก ฮิลลีเจ้าของหนังสือ “มะอาริจ อัลอุศูล”
- เชค ฮาซันอิบนิ ซัยนุดดีน เจ้าของหนังสือ “มะอาลิม อัดดีน”
- มีรซา กุมมี เจ้าของหนังสือ “กะวานีน อัลอุศูล”
- เชค มุฮัมหมัด ฮุเซน อิบนิ รอฮีม อิศฟาฮานี เจ้าของหนังสือ “อัลฟุศูล ฟิล อุศูล”
- เชค มุรตะฎอ อันศอรี เจ้าของหนังสือ “ฟะวาอิด อัลอุศูล”
- ออคุนด์ มุฮัมหมัด กาซิม คุรอซอนี เจ้าของหนังสือ “กิฟายะตุล อุศูล”
- มีรซามุฮัมหมัดฮุเซน นออีนีเจ้าของหนังสือ “ฟะวาอิด อัลอุศูล”
- ฎิยาอุดดีน อิรอกี เจ้าของหนังสือ “มะกอลาต อัลอุศูล”และ “อันนิฮายะห์ อัลอัฟการ”
- อิมามโคมัยนี เจ้าของหนังสือ “มะนาฮิจ อัลวุศูล อิลา อิลมิลอุศูล”
- อะบุล กอซิมคูอี เจ้าขอหนังสือ “มุฮาฎิรอต ฟี อุศูล อัลหิกฮ์”
- มุฮัมหมัด บาเก็ร ศ็อดร์เจ้าของหนังสือ “บุฮูษ ฟี อิลมิลอุศูล”
ดับเบิลยูดับเบิลยูอี มิกซ์แมทช์ ชาลเล้นจ์
ดับเบิลยูดับเบิลยูอี มิกซ์แมทช์ ชาลเล้นจ์ () เป็นรายการโทรทัศน์อินเทอร์เน็ตและทัวร์นาเม้นท์มวยปล้ำอาชีพ ของดับเบิลยูดับเบิลยูอี (WWE) โดยเริ่มออกอากาศในวันที่ 16 มกราคม ค.ศ. 2018 ที่จะรวมทุกแมทช์ที่เป็นแมทช์การปล้ำแทกทีมผสม โดยทีมนั้นจะต้องมีนักมวยปล้ำชายกับนักมวยปล้ำหญิง
ทัวร์นาเมนต์จะประกอบด้วยการแข่งขันต่างๆที่เกิดขึ้นจากที่เขียนสคริปต์ และมีผลที่กำหนดไว้ล่วงหน้าโดย ดับเบิลยูดับเบิลยูอี
ตำราทองคำ
ริซาละห์ ซะฮะบียะห์(ตำราทองคำ) คือตำราที่เกี่ยวกับเรื่องราวสุขภาพและการรักษาโรค ซึ่งมาจากท่านอิมามริฎอ(อฺ) อิมามท่านที่แปดของบรรดาชีอะห์ ตำราดังกล่าวถูกเขียนจากการร้องขอของคอลีฟะห์ในยุคสมัยนั้น คือ มะอฺมูน ตำราดังกล่าวถือเป็นแหล่งข้อมูลทรงคุณค่าเกี่ยวกับแพทย์ และถูกเรียกว่าริซาละห์ ซะฮะบียะห์(หมายถึง การบันทึกความรู้ทองคำ)เนื่องจากเขียนด้วยน้ำหมึกทองคำตามคำสั่งของมะอฺมูน  ควรรู้ว่าสายรายงานของตำราฉบับนี้คือ มุฮัมหมัด อิบนิ ญุมฮูร อัมมี หรือ ฮุเซ็น อิบนิ มุฮัมหมัด นูฟิลี ซึ่งถูกยืนยันความน่าเชื่อถือในการรายงานเป็นที่เรียบร้อยแล้วโดย นะญาชี
หนังสือเล่มนี้ประกอบด้วยสาขาวิชาความรู้เช่น มิญชวิทยา จิตวิทยา เคมี พยาธิวิทยา ตามคำสั่งสอนที่อยู่ในตำราเล่มนี้มนุษย์จะมีสุขภาพที่ดีได้กับสิ่งเหล่านี้ คือ เลือด (blood) น้ำดีดำ (black bile) น้ำดีเหลือง (yellow bile) และเสมหะ (phlegm) ซึ่งมีบทบาทสำคัญต่อร่างกายของมนุษย์ ตับคืออวัยวะที่สำคัญ ในการดูแลรักษาและผลิตสิ่งที่มนุษย์มีความจำเป็นต่อมัน ท่านอิมามริฎอ(อฺ)ได้กล่าวถึงร่างกายว่า “ร่างกายเปรียบเสมือนระบบการปกครองหนึ่งที่ถูกปกครองโดยราชาและนั่นคือหัวใจ โดยมีเลือด ร่างกาย และสมองเป็นผู้อยู่ภายใต้บัญชา
ตำราฉบับนี้ถูกเขียนโดยท่านอิมามริฎอ(อฺ)ทายาท คนที่เจ็ดของท่านศาสดา(ศ็อลฯ) และอิมามท่านที่แปดของบรรดาชีอะห์สิบสองอิมาม ท่านเกิดเมื่อวันที่ ๑๑ ซุลเกาะอฺดะฮ์ ภายในบ้านของอิมามมูซากาเซ็ม(อิมามท่านที่เจ็ด) (อฺ) ณ เมืองมะดีนะ ท่านถูกเรียกตัวไปยังเมืองคุราซานโดยคอลีฟะฮ์มะอฺมูน ในที่สุดท่านถูกวางยาพิษโดยมะอฺมูนจนเสียชีวิต และถูกฝังอยู่ ณ เมืองมัชัด ปัจจุบันเมืองมัชฮัดเป็นหนึ่งในเมืองที่มีความสำคัญมากที่สุดและมีผู้คนมากมายจากทั่วโลกไปซียาเราะห์กุโบร์ของท่าน
สายรายงานของตำราฉบับนี้เป็นที่สงสัยในหมู่ผู้รู้ริญาลและฮาดิษ อาทิ ท่านอัลลามะฮ มัจลิซี
วังของคอลีฟะห์มะอฺมูนเป็นศูนย์กลางการค้นคว้าวิชาการและปรัชญา มีบรรดาผู้รู้จำนวนมากรวมตัวกันที่นั่น
หนึ่งในหัวข้อที่มีการวิจัยเกิดขึ้น คือเรื่องร่างกายของมนุษย์ ซึ่งมีนักวิทยาศาสตร์มากมายเข้าร่วมด้วย อาทิ Jabril ibn Bukhtishu และ Masawaiyh ครั้งหนึ่งผู้เข้าร่วมได้ทำการถกเถียงเกี่ยวกับโครงสร้างของมนุษย์ และประเภทของอาหารต่าง ๆ ในระหว่างนั้นท่านอิมามริฎอ(อฺ)ทำเพียงนิ่งเงียบ จากนั้นมะอฺมูนจึงขอให้อิมามแสดงความรู้ของตนเกี่ยวกับเรื่องนี้ ท่านอิมาม(อฺ)จึงกล่าวตอบว่าหลังจากเหตุการณ์ดังกล่าวมะอฺมูนเรียกร้องให้ท่านอิมามริฎอ(อฺ)ให้ทำตามที่ตนขอ คือเขียนตำราเกี่ยวกับร่างกายของมนุษย์ ท่านอิมามริฎอ(อฺ)จึงเขียนตำรานี้ขึ้น และเพราะความสำคัญของเรื่องนี้มะอฺมูนมีคำสั่งให้ทำการบันทึกด้วยทองคำจึงเป็นที่มาของชื่อ “ริซาละห์ ซะฮะบียะห์”(ตำราทองคำ)
เนื้อหาของหนังสือ
ในเริ่มต้นท่านอิมามริฎอ(อฺ)ได้เปรียบร่างกายของมนุษย์เหมือนประเทศหนึ่งซึ่งมีหัวใจเป็นผู้ปกครอง และเส้นเลือดเป็นคือผู้บริหาร และส่วนต่าง ๆ ของร่างกาย คือส่วนที่อยู่ภายใต้การปกครองของหัวใจ มือและขาทั้งสอง ตา ปาก ลิ้น สองหู คือมิตรสหาย ท้องและหน้าอกคือขุมทรัพย์
จากนั้นท่านอธิบายถึงแนวทางและขนาดที่ถูกต้องในการกินการดื่ม ท่านยังคงชี้ให้เห็นถึงหนทางในการป้องกันโรคต่าง ๆ ที่จะเข้าสู่ร่างกายของมนุษย์ ที่เกิดขึ้นจากการเปลี่ยนแปลงของดิน ฟ้า อากาศ มนุษย์ควรจะพักผ่อนอย่างไร ควรดูแลสุขภาพของช่องปากและฟันอย่างไร
ผู้เล่นในฟุตบอลเอเชียเยาวชนอายุไม่เกิน 23 ปี 2018
ด้านล่างนี้คือรายชื่อผู้เล่่นของทีมชาติแต่ละชาติที่เข้าร่วมใน ฟุตบอลเอเชียเยาวชนอายุไม่เกิน 23 ปี 2018. ทัวร์นาเมนต์นี้จะจัดขึ้นระหว่างเดือนมกราคม พ.ศ. 2561 ใน ประเทศจีน. มันเป็นการแข่งขันกลุ่มอายุ ยู-23 ครั้งที่สามซึ่งจัดขึ้นโดยสมาพันธ์ฟุตบอลเอเชีย. เนื่องจากทัวร์นาเมนต์ไม่ได้ถูกจัดขึ้นระหว่าง ปฏิทินการแข่งขันนานาชาติฟีฟ่า, สโมสรฟุตบอลไม่จำเป็นที่จะต้องปล่อยตัวผู้เล่น.
แต่ละทีมจะต้องส่งผู้เล่น 23 คนในผู้เล่นทีมชาติของพวกเขา. รายชื่อผู้เล่นเต็มทั้งหมดจะอยู่ด้านล่างนี้.
จีนได้ประกาศรายชื่อผู้เล่นของพวกเขาเมื่อวันที่ 4 มกราคม ค.ศ. 2018.
ผู้จัดการทีม: Massimiliano Maddaloni
กาตาร์ได้ประกาศรายชื่อผู้เล่นของพวกเขาเมื่อวันที่ 1 มกราคม ค.ศ. 2018.
ผู้จัดการทีม: Félix Sánchez Bas
อุซเบกิสถานได้ประกาศรายชื่อผู้เล่นของพวกเขาเมื่อวันที่ 4 มกราคม ค.ศ. 2018.
ผู้จัดการทีม: Ravshan Khaydarov
โอมานได้ประกาศรายชื่อผู้เล่นของพวกเขาเมื่อวันที่ 31 ธันวาคม ค.ศ. 2017.
ผู้จัดการทีม: Hamad Al-Azani
ญี่ปุ่นได้ประกาศรายชื่อผู้เล่นของพวกเขาเมื่อวันที่ 26 ธันวาคม ค.ศ. 2017.
ผู้จัดการทีม: Hajime Moriyasu
ผู้จัดการทีม: Ju Song-Il
ไทยได้ประกาศรายชื่อผู้เล่นของพวกเขาเมื่อวันที่ 1 มกราคม ค.ศ. 2018.
ผู้จัดการทีม: Zoran Janković
ปาเลสไตน์ได้ประกาศรายชื่อผู้เล่นของพวกเขาเมื่อวันที่ 31 ธันวาคม ค.ศ. 2017.
Manager: Ayman Sandouqa
อิรักได้ประกาศรายชื่อผู้เล่นของพวกเขาเมื่อวันที่ 3 มกราคม ค.ศ. 2018.
ผู้จัดการทีม: Abdul Ghani Shahad
จอร์แดนได้ประกาศรายชื่อผู้เล่นของพวกเขาเมื่อวันที่ 27 ธันวาคม ค.ศ. 2017.
ผู้จัดการทีม: Iain Brunskill
ซาอุดิอาระเบียได้ประกาศรายชื่อผู้เล่นของพวกเขาเมื่อวันที่ 30 ธันวาคม ค.ศ. 2017.
ผู้จัดการทีม: Daniel Teglia
มาเลเซียได้ประกาศรายชื่อผู้เล่นของพวกเขาเมื่อวันที่ 29 ธันวาคม ค.ศ. 2017.
ผู้จัดการทีม: Ong Kim Swee
เกาหลีใต้ได้ประกาศรายชื่อผู้เล่นของพวกเขาเมื่อวันที่ 5 มกราคม ค.ศ. 2018.
ผู้จัดการทีม: Kim Bong-gil
ออสเตรเลียได้ประกาศรายชื่อผู้เล่นของพวกเขาเมื่อวันที่ 19 ธันวาคม ค.ศ. 2017.
ผู้จัดการทีม: Ante Milicic
ซีเรียได้ประกาศรายชื่อผู้เล่นของพวกเขาเมื่อวันที่ 1 มกราคม ค.ศ. 2018.
ผู้จัดการทีม: Mohand Al Faqir
เวียดนามได้ประกาศรายชื่อผู้เล่นของพวกเขาเมื่อวันที่ 30 ธันวาคม ค.ศ. 2017.
ผู้จัดการทีม: Park Hang-seo
เนอชาแตล
เนอชาแตล () เป็นเมืองหลวงของรัฐเนอชาแตล ประเทศสวิตเซอร์แลนด์ ตั้งอยู่บนชายฝั่งทางตะวันตกของทะเลสาบเนอชาแตล ประชากรร้อยละ 33 นับถือโรมันคาทอลิก รองลงมาร้อยละ 28 นับถือโปรเตสแตนต์ เมืองนี้เริ่มสามารถย้อนประวัติได้ถึงปีค.ศ. 1011 เมื่อพระเจ้ารูดอล์ฟที่ 3 แห่งบูร์กอญ ทรงสร้างปราสาทหลังใหม่ที่ริมทะเลสาบเนอชาแตลให้พระมเหสี ตั้งแต่นั้นมาเนอชาแตลก็เริ่มมีความสำคัญต่อราชสำนักบูร์กอญ และกลายเป็นชุมชนขึ้นมา
คชตาท
คชตาท (, ) เป็นหมู่บ้านในรัฐแบร์น ประเทศสวิตเซอร์แลนด์ มีประชากรราว 9,200 คน คชตาทได้รับการพัฒนาเป็นแหล่งเล่นสกีในปี ค.ศ. 1905 ปัจจุบันถือเป็นสถานตากอากาศสกีหลักแห่งหนึ่งในเทือกเขาแอลป์และเป็นสถานที่ท่องเที่ยวยอดนิยมในหมู่สังคมชั้นสูง บุคคลมีชื่อเสียงมากมายต่างเคยมาเยี่ยมชมเมืองแห่งนี้ แม้จะเป็นหมู่บ้านเล็ก ๆ แต่ก็มีร้านเครื่องประดับชื่อก้องโลกอยู่อย่างหลุยส์ วิตตอง, แอร์แม็ส, ปราดา, ราล์ฟ ลอเรน, การ์ตีเย เป็นต้น
แวร์บีเย
แวร์บีเย () เป็นหมู่บ้านทางตะวันตกเฉียงใต้ของประเทศสวิตเซอร์แลนด์ ตั้งอยู่ในรัฐวาเล เป็นแหล่งตากอากาศเล่นสกียอดนิยมแห่งหนึ่งในทิวเขาสวิสแอลป์ ได้รับการยกย่องว่าเป็นหนึ่งในสถานที่เล่นสกีแบบแบ็กคันทรี (backcountry) ที่ดีที่สุดแห่งหนึ่งของโลก บางส่วนของหมู่บ้านมีหิมะปกคลุมตลอดทั้งปี หมู่บ้านแห่งนีมีประชากรพื้นเพอยู่ราว 2,800 คน แต่เมื่อรวมกับประชากรแฝงในฤดูท่องเที่ยวแล้วอาจแตะระดับ 35,000 คน นักท่องเที่ยวกลุ่มใหญ่คือชาวอังกฤษและชาวสแกนดิเนเวีย ระดับความสูงการเล่นสกีมีตั้งแต่ 1,500 เมตรไปจนถึง 3,330 เมตร นอกจากนี้ ยังมีเทศกาลดนตรีคลาสสิกชื่อว่า "เทศกาลแวร์บีเย" ซึ่งจัดขึ้นราวเดือนกรกฎาคมถึงสิงหาคมของทุกปี
โรคบิดจากเชื้อชิเกลลา
โรคบิดจากเชื้อชิเกลลา () หรือ โรคบิดไม่มีตัว เป็นโรคติดเชื้อแบคทีเรียอย่างหนึ่ง ทำให้ผู้ป่วยมีอาการท้องร่วง เกิดจากเชื้อแบคทีเรีย "Shigella" มักเริ่มมีอาการในช่วง 1-2 วันหลังได้รับเชื้อ โดยจะมีอาการท้องร่วง ไข้ ปวดท้อง และเจ็บขณะถ่ายอุจจาระ อาจมีเลือดปนมากับอุจจาระได้ ส่วนใหญ่จะเป็นอยู่ 5-7 วัน ภาวะแทรกซ้อนที่อาจเกิดขึ้นได้ ได้แก่ ข้ออักเสบหลังการติดเชื้อ ติดเชื้อในกระแสเลือด ชัก และกลุ่มอาการเม็ดเลือดแดงแตกยูรีเมีย
โรคนี้เกิดจากเชื้อ "Shigella" สี่ชนิด ส่วนใหญ่ติดต่อผ่านการมีเชื้อปนเปื้อนออกมากับอุจจาระของผู้ป่วย ช่องทางอื่นได้แก่ อาหาร น้ำ หรือมือที่ปนเปื้อนเชื้อ อาจมาพร้อมกับแมลงวันหรือติดมือมาขณะเปลี่ยนผ้าอ้อมให้เด็กที่ป่วย การวินิจฉัยนอกจากอาการแล้วสามารถยืนยันได้โดยการเพาะเชื้อจากอุจจาระของผู้ป่วย
โรคนี้ยังไม่มีวัคซีนป้องกัน การป้องกันทำได้โดยการล้างมือ เมื่อป่วยแล้วส่วนใหญ่สามารถหายได้เอง แนะนำให้ดื่มน้ำให้เพียงพอและพักผ่อนมากๆ ยาลดกรดแก้ท้องอืดบางชนิดเช่นบิสมัทซับซาลิซิเลตอาจช่วยบรรเทาอาการได้ แต่ไม่ควรใช้ยาที่ลดการเคลื่อนไหวของลำไส้ เช่น โลเปอราไมด์ เนื่องจากมีผลเสียมากกว่า ผู้ป่วยบางรายที่มีอาการรุนแรงอาจจำเป็นต้องได้รับยาปฏิชีวนะ แต่พบการดื้อยาได้บ่อย ยาปฏิชีวนะที่ใช้บ่อยได้แก่ ซิโปรฟล็อกซาซิน และอะซิโทรมัยซิน
ในหนึ่งปีทั่วโลกมีผู้ป่วยโรคบิดจากเชื้อชิเกลลาประมาณ 80 ล้านคน เสียชีวิตประมาณ 700,000 คน ผู้ป่วยส่วนใหญ่อยู่ในกลุ่มประเทศกำลังพัฒนา และส่วนใหญ่เป็นเด็กเล็ก บางครั้งอาจพบโรคนี้ระบาดในศูนย์เลี้ยงเด็กหรือโรงเรียน และพบได้ค่อนข้างบ่อยในนักเดินทาง ในสหรัฐอเมริกาพบผู้ป่วยโรคนี้ประมาณหนึ่งล้านคนต่อปี
ซังคท์โมริทซ์
ซังคท์โมริทซ์ () หรือ ซันเมารีซิโอ () เป็นเมืองสกีรีสอร์ทในเทือกเขาแอลป์ ตั้งอยู่ในรัฐเกราบึนเดินทางตะวันออกเฉียงใต้ของประเทศสวิตเซอร์แลนด์ ไม่ไกลจากพรมแดนประเทศอิตาลี ตั้งอยู่ ณ ระดับความสูง 1,800 เมตรเหนือระดับน้ำทะเล ถือเป็นหนึ่งในแหล่งสกีรีสอร์ทที่หรูหราที่สุดในสวิตเซอร์แลนด์ ในแต่ละปีมีผู้มาเยือนเมืองนี้นับล้านคน ซังคท์โมริทซ์เคยใช้เป็นสถานที่จัดโอลิมปิกฤดูหนาวในปีค.ศ. 1928 และ 1948 ประชากรท้องถิ่นร้อยละ 59 พูดภาษาเยอรมันเป็นภาษาหลัก รองลงมาร้อยละ 22 พูดภาษาอิตาลี
ซังคท์โมริทซ์ได้เริ่มเป็นแหล่งท่องเที่ยวด้านสกีในปีค.ศ. 1864 เริ่มจากการที่ผู้บุกเบิกโรงแรมพาเลชโฮเทล นายกัสปาร์ บัดรุทท์ (Caspar Badrutt) ชาวสวิส ได้เชิญแขกชาวอังกฤษสี่คนที่กำลังพักโรงแรมของเขาในฤดูร้อนให้กลับมาเยี่ยมที่นี่ในฤดูหนาว โดยคำพูดที่ว่า ""แม้จะเป็นฤดูหนาว แต่ก็เป็นฤดูหนาวที่สดใส มีแสงอาทิตย์สาดส่อง"" หากคำพูดของเขาผิดหรือแขกไม่พอใจบรรยกาศแล้ว เขายินดีออกค่าเดินทางไปกลับลอนดอน แต่ถ้าหากแขกถูกใจ เขายินดีให้แขกพักได้นานเท่าที่ต้องการ ตั้งแต่นั้นมา อุตสาหกรรมการท่องเที่ยวในหมู่บ้านนี้ก็บูมขึ้น และยังรวมไปถึงอุตสาหกรรมการท่องเที่ยวในเทือกเขาแอลป์ทั้งหมดด้วย
ซังคท์โมริทซ์เติบโตอย่างรวดเร็วในปลายศตวรรษที่ 19 ไฟฟ้าส่องสว่างแห่งแรกในประเทศสวิตเซอร์แลนด์ถูกติดตั้งในปี 1878 ที่โรงแรมคูล์ม (Kulm Hotel) การแข่งขันสเก็ตน้ำแข็งชิงแชมป์ยุโรปครั้งแรกถูกจัดขึ้นที่นี่ในปี 1882 กอล์ฟทัวร์นามนต์ครั้งแรกในเทือกเขาแอลป์ถูกจัดขึ้นที่นี่ในปี 1889 ซังคท์โมริทซ์ยังเป็นหมู่บ้านแรกในเทือกเขาแอลป์ที่มีรถรางไฟฟ้าให้บริการ โรงเรียนสอนเล่นสกีแห่งแรกในประเทศถูกเปิดขึ้นที่นี่ในปี 1929
นอกจากแหล่งกิจกรรมด้านสกีแล้ว ที่โบสถ์ซังค์เมาริทีอุส (Saint Mauritius) ในเมืองนี้ยังมีบ่อน้ำพุร้อนธรรมชาติตั้งอยู่ ในอดีตมีกษัตริย์และพระราชวงศ์มากมายเดินทางมายังน้ำพุร้อนแห่งนี้ด้วยความเชื่อว่าสามารถบำบัดโรคได้
โซเฟีย ยาเกียลลองกา
โซเฟีย ยาเกียลลองกา แห่งโปแลนด์ () พระองค์ทรงเป็นพระราชินี และยังทรงเป็นอีกหนึ่งสมาชิกของราชวงศ์ยาเกียลลอง พระองค์ทรงเป็นเหลนสาวของจักรพรรดิซีกิสมุนด์แห่งจักรวรรดิโรมันอันศักดิ์สิทธิ์ และได้รับตำแหน่งมาร์เกรฟีนแห่งบรันเดินบวร์ค-อันส์บัคกับบรันเดินบวร์ค-คูล์มบัค พระองค์ทรงได้รับศีลล้างบาปจากจอห์น กุซชอเชสสกี, บาทหลวงแห่งกรากุฟ แต่ว่าไม่มีใครทราบในเรื่องการอบรบหรือการศึกษาของพระองค์
พระองค์กับพระราชสวามีทรงมีพระราชบุตร 18 พระองค์ดังนี้:
เขาทิทลิส
ทิทลิส () เป็นภูเขาในประเทศสวิตเซอร์แลนด์ ตั้งอยู่บริเวณพรมแดนระหว่างรัฐออบวัลเดินกับรัฐแบร์น มีความสูง 3,238 เมตรเหนือระดับน้ำทะเล สามารถขึ้นเขาแห่งนี้ได้โดยกระเช้าลอยฟ้าจากเมืองเอ็งเงิลแบร์คทางเหนือของภูเขา กระเช้าลอยฟ้าขึ้นเขาทิทลิสถือเป็นกระเช้าลอยฟ้าแห่งแรกของโลกที่สามารถหมุนรอบตัวเองได้ 360 องศา ที่ด้านบนมีสะพานแขวนคนเดินข้ามหุบเขาความยาว 98 เมตร ซึ่งเป็นสะพานแขวนที่อยู่สูงที่สุดในทวีปยุโรป สะพานแขวนแห่งนี้อยู่เหนือก้นหุบเขากว่า 500 เมตร
ยูเอฟซี 91
ยูเอฟซี 91 () เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 15 พฤศจิกายน ค.ศ. 2008 ที่สนามMGM Grand Garden Arena ในเมืองลาสเวกัส, รัฐเนวาดา, สหรัฐอเมริกา
ยูเอฟซี 90
ยูเอฟซี 90 () เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 25 ตุลาคม ค.ศ. 2008 ที่สนามAllstate Arena ในเมืองRosemont, Illinois, สหรัฐอเมริกา
แฟร์ดีนันท์ ฟ็อน เบราน์ชไวค์-ว็อลเฟินบึทเทิล
แฟร์ดีนันท์ ฟ็อน เบราน์ชไวค์-ว็อลเฟินบึทเทิล () เป็นจอมพลเยอรมันแห่งปรัสเซียในช่วงสงครามเจ็ดปี และยังเป็นเจ้าชายแห่งเบราน์ชไวค์-ว็อลเฟินบึทเทิล-เบเวิร์น และต่อมายังได้เป็นดยุกแห่งเบราน์ชไวค์-ลือเนบูร์ก เป็นโอรสลำดับที่ 4 ของแฟร์ดีนันด์ อัลเบร็คท์ที่ 2 ดยุกแห่งเบราน์ชไวค์-โวลเฟนบึทเทิลและอันทัวเน็ตต์ อมาลี แห่งเบราน์ชไวค์-ว็อลเฟินบึทเทิล
เขาได้เข้าร่วมกับกองทัพปรัสเซียและในภายหลังร่วมกับฮาโนเฟอร์ และเป็นผู้นำทัพที่มากความสามารถและปรีชายิ่ง ในช่วงสมัยสงครามไซลีเซียครั้งที่ 2 เขาได้ร่วมรบภายใต้เจ้าชายเลโอโพลด์แห่งอันฮัลท์-เดสเซา และได้เลื่อนยศเป็นพันตรี พระองค์ยังได้ร่วมออกรบเคียงข้างฟรีดริชมหาราช และเป็นที่โปรดปรานของพระเจ้าฟรีดริชยิ่งนัก ด้วยความสำเร็จทางการทหารมากมายของเขาทำให้ได้รับการเลื่อนยศเป็นจอมพล ทว่าความขัดแย้งระหว่างเขาและพระเจ้าฟรีดริชทำให้เขาลาออกออกจากกองทัพในปีค.ศ.1766  เขาป่วยหนักขึ้นเรื่อยๆ ตั้งแต่ปีค.ศ. 1784 และได้อสัญกรรมด้วยโรคปอดบวมในปีค.ศ.1792
สามสำนักหกกรม
สามสำนักหกกรม () เป็นระบบบริหารราชการส่วนกลางของจักรวรรดิจีน
สำนัก (省) ทั้งสามเป็นหน่วยงานชั้นสูงสุดในระบบราชการ มีหน้าที่หลักในทางธุรการมากกว่าบริหารรัฐกิจ หัวหน้ามักเรียก "อัครมหาเสนาบดี" (宰相) ซึ่งมีตำแหน่งหน้าที่ราชการรองจากจักรพรรดิ
ส่วนกรม (部) ทั้งหกเป็นหน่วยงานบริหารรัฐกิจโดยตรง อยู่ในการกำกับดูแลของสำนักราชเลขา แต่ละกรมมีหัวหน้าเรียกว่า "ราชเลขา" (尚書) ซึ่งมีผู้ช่วยสองคน เรียก "รองราชเลขา" (侍郎, "นายสนอง")
ก่อนจัดตั้งสำนักทั้งสามและกรมทั้งหก ราชการส่วนกลางในสมัยราชวงศ์ฉิน (221–206 ปีก่อน ค.ศ.) และราชวงศ์ฮั่น (206 ปีก่อน ค.ศ. – ค.ศ. 220) เป็นระบบที่เรียก "สามขุนเก้าหลวง" (三公九卿) โดยหน่วยงานต่าง ๆ มักมีภาระหน้าที่คล้ายคลึงและทับซ้อนกัน ภายหลัง ราชวงศ์ฉินจัดตั้งสำนักราชเลขาขึ้นทำหน้าที่เก็บจดหมายเหตุ ต่อมาในรัชกาลจักรพรรดิฮั่นอู่ (漢武帝) แห่งราชวงศ์ฮั่นตะวันตก (206 ปีก่อน ค.ศ. – ค.ศ. 9) จึงจัดตั้งสำนักเลขากลางขึ้นเป็นหน่วยประสานงานระหว่างที่ปรึกษาของจักรพรรดิกับรัฐบาลโดยรวม ครั้นสมัยราชวงศ์ฮั่นตะวันออก (ค.ศ. 25–220) มีการจัดตั้งสำนักงานที่ปรึกษาและผู้ตรวจการหลวงขึ้น ถึงสมัยรัฐเว่ย์ (ค.ศ. 220–265) จักรพรรดิเฉา พี (曹丕) ประกาศจัดตั้งสำนักเลขากลางขึ้นอย่างเป็นทางการ โดยเอาสำนักงานที่ปรึกษาฯ ดังกล่าวเป็นพื้นฐาน เพื่อคานอำนาจกับสำนักราชเลขา นับเป็นหน่วยงานแรกที่ได้ชื่อว่า "เลขา" อย่างเป็นทางการ มีหน้าที่เสมือนเสมียนหลวงในสมัยหลัง คือ ร่างรับสั่ง
ครั้นถึงราชวงศ์จิ้น (ค.ศ. 265–420) มีการจัดตั้งสำนักหน้าประตูขึ้นเป็นหน่วยงานตรวจสอบราชการ ซึ่งดำรงอยู่ต่อมาตลอดช่วงราชวงศ์เหนือใต้ (ค.ศ. 420–589) ช่วงนั้น สำนักดังกล่าวมักมีอำนาจสูงสุดในระบบราชการกลางหลังจากเหตุการณ์หู เหวย์ยง ดังกล่าวแล้ว หน่วยงานกลางของรัฐบาลจักรวรรดิจีนจึงเหลือเพียงกรมทั้งหกนอกจากสำนักทั้งสามข้างต้นแล้ว ยังมีสำนักอื่น ๆ ซึ่งมีฐานะเท่าเทียมกัน แต่มิได้ข้องเกี่ยวกับราชการแผ่นดินโดยตรงนัก คือ
อนึ่ง ยังมีกอง (司) มากมายซึ่งรับผิดชอบราชการระดับรากหญ้า เช่น กลุ่มสามกอง (三司)
คอนเนอร์ แม็คเกรเกอร์
คอนเนอร์ แม็คเกรเกอร์ () เป็นนักมวยสากล และนักศิลปะการต่อสู้แบบผสม ชาวไอริช
แม็คเกรเกอร์ เป็นแชมป์ไลฟ์เวท และแชมป์เฟเธอร์เวทของ Ultimate Fighting Championship (UFC) แม็คเกรเกอร์ ยังเป็นนักศิลปะการต่อสู้แบบผสม รุ่นเวลเตอร์เวท, นักมวยสากล รุ่นซูเปอร์เวลเตอร์เวท แม็คเกรเกอร์ ติดอันดับ 2 จากการจัดอันดับปอนด์สำหรับปอนด์ของ UFC
แม็คเกรเกอร์ เป็นนักสู้คนเดียวที่เป็นแชมป์ทั้งสองรุ่นของ UFC พร้อมกัน เขาเอาชนะอดีตแชมป์เฟเธอร์เวท José Aldo ในศึกยูเอฟซี 194 ภายใน 13 วินาที เป็นการชนะที่เร็วที่สุดในการชิงแชมป์ของ UFC และเอาชนะอดีตแชมป์ไลฟ์เวท Eddie Alvarez ในศึกยูเอฟซี 205
แม็คเกรเกอร์ เริ่มต้นเป็นนักมวยสากล ในปี ค.ศ. 2017 ในการเปิดตัวคู่ชกมวยสากล กับฟลอยด์ เมย์เวทเธอร์ จูเนียร์ แต่ได้ฝ่ายแพ้ไปด้วยชนะน็อกโดยเทคนิค
เซ็บ แอทลาส
เซ็บ แอทลาส () ชื่อเกิดว่า แอนดี้ บิค (Andy Bick) เกิดเมื่อวันที่ 15 ตุลาคม ค.ศ. 1971 เป็นนักแสดงหนังโป๊เกย์ชาวอเมริกัน นักเพาะกาย และนักแสดงประกอบ
แอทลาสกิดในเมืองพอร์ตแลนด์ รัฐออริกอน เรียนจบปริญญาตรีสาขาวิทยาศาสตร์การกีฬาและสุขภาพจากมหาวิทยาลัยออริกอนสเตตในปี ค.ศ. 1993 เขาเริ่มงานนายแบบนิตยสารและเข้าสู่การแข่งขันกีฬาเพาะกายจนเข้าตาช่างภาพแนวอีโรติค รอน ลอยด์ จึงได้ชักชวนมาถ่ายแบบกับผลงานแรกที่ชื่อว่า "บอดี้ โซโล่" ภายใต้สังกัด ลอยด์ส บอดี้ อิมเมจ โปรดักชัน นอกจากนี้แอทลาสได้ถูกเสนอชื่อรางวัล "ผู้ชายแห่งปี" ของนิตสารเม็นในปี ค.ศ 2003 (อันดับที่ 1 ร่วมกับเนท คริสเตียนสัน) และปี ค.ศ 2006
เขาแสดงหนังโป๊เกย์ที่มีฉากการร่วมเพศทางปากครั้งแรกกับเจคครูซดอทคอม บทบาทของเขาในหนังโป๊เกย์เรื่อง "เบสท์เม็น" ของฟอลคอนสตูดิโอส์ถูกเสนอเข้าชิงรางวัล GayVN Awards ในสาขานักแสดงสมทบชายยอดเยี่ยม และสาขาฉากการร่วมเพศทางปากยอดเยี่ยม แอทลาสได้รับรางวัลคู่กับอดัม คิลเลียนในสาขาคู่ขายอดเยี่ยมจากงานประกาศผลรางวัล Grabby Award ในหนังโป๊เกย์เรื่องเดียวกัน โดยนังโป๊เกย์เรื่อง "เบสท์เม็น ภาค 1" และ "เบสท์เม็น ภาค 2" ได้เข้าชิงรางวัลภาพยนต์โป๊เกย์ยอดเยี่ยมแห่งปี แต่พ่ายแพ้ให้กับหนังโป๊เกย์เรื่อง "ทู เดอะ ลาสต์แมน" จากค่ายเรกกิ้ง สตอลเลียน สตูอิโอส์
แอทลาสเคยคบหาดูใจกับนักแสดงหนังโป๊ชาวอเมริกันเดวอน มิเชลส์ ช่วงปี ค.ศ. 2007-2008 และเป็นหุ้นส่วนเปิดร้านอาหารโปรตีน เฮาส์ร่วมกับนักเพาะกายชาวอเมริกันลาริสซา เรย์สในเมืองลาสเวกัส รัฐเนวาดา
ซียง
ซียง () เป็นเมืองหลวงของรัฐวาเล ประเทศสวิตเซอร์แลนด์ ตั้งอยู่ในภูมิภาครอม็องดีซึ่งใช้ภาษาฝรั่งเศสเป็นหลัก เมืองซียงตั้งอยู่กลางหุบเขาขนาดใหญ่ในเทือกเขาแอลป์ ซียงเป็นแหล่งผลิตไวน์มากเป็นอันดับสามในสวิตเซอร์แลนด์ ประชากรส่วนใหญ่นับถือนิกายโรมันคาทอลิก
ฮันส์ เอบีช
ฮันส์ วิลเฮล์ม เอบีช (1 พฤศจิกายน ค.ศ. 1948 – 8 มกราคม ค.ศ. 2018) เป็นนักฟุตบอลชาวเดนมาร์ก ตำแหน่งกองหน้า เคยเล่นให้กับฟุตบอลทีมชาติเดนมาร์กถึง 3 ครั้ง พ่อของเขาเป็นนักฟุตบอลเหมือนกับฮันส์ ชื่อ คิม เอบีช
ฟิลิปป์ มาร์แชนด์
ฟิลิปป์ มาร์แชนด์ (1 กันยายน ค.ศ. 1939 – 10 มกราคม ค.ศ. 2018) เป็นนักการเมืองชาวฝรั่งเศส เป็นสมาชิกรัฐสภาจังหวัดชาร็องต์-มารีตีม[./Philippe_Marchand#cite_note-1 [1]] เคยเป็นรัฐมนตรีว่าการกระทรวงมหาดไทยตั้งแต่ปี ค.ศ. 1991 จนถึง ค.ศ. 1992
เซราฟีโน สโปรไวรี
เซราฟีโน สโปรไวรี (18 พฤษภาคม 1930 – 3 มกราคม 2018) เป็นอัครมุขนายกโรมันคาทอลิก
สโปไวรี บวชตั้งแต่ปี ค.ศ. 1953 เขาเคยเป็นผู้ช่วยนักบวชของสังฆมณฑลคาตันซาโร ประเทศอิตาลี ตั้งแต่ปี ค.ศ. 1987 จนถึง ค.ศ. 1980 ก่อนที่เขาจะได้เป็นอัครมุขนายกแห่งเมือง รอสซาโน-คาเรียตี ตั้งแต่ปี ค.ศ. 1980 จนถึง ค.ศ. 1991 ปละเป็นอัครมุขนายกแห่งเมืองเบโนเวนโต ตั้งแต่ปี ค.ศ. 1991 จนถึง ค.ศ. 2006
การเลือกตั้งสภานิติบัญญัติในประเทศเวียดนาม ค.ศ. 1981
การเลือกตั้งสภานิติบัญญัติในประเทศเวียดนาม เกิดขึ้นเมื่อวันที่ 26 เมษายน ค.ศ. 1981 ซึ่งแนวร่วมปิตุภูมิเวียดนามได้ที่นั่งในสภาจำนวน 496 ที่นั่ง
สารฆ่าเชื้ออสุจิ
สารฆ่าเชื้ออสุจิ () เป็นสารคุมกำเนิดที่ทำลายตัวอสุจิ ใช้โดยการใส่เข้าไปในช่องคลอดก่อนการร่วมเพศเพื่อป้องกันการตั้งครรภ์ การใช้สารฆ่าเชื้ออสุจิอย่างเดียวสามารถใช้คุมกำเนิดได้ อย่างไรก็ตามคู่รักที่ใช้สารฆ่าเชื้ออสุจิอย่างเดียวมีอัตราการตั้งครรภ์สูงกว่าคู่ที่ใช้การคุมกำเนิดแบบอื่น โดยปกติ สารฆ่าเชื้ออสุจิมักถูกใช้คู่กับวิธีอื่น เช่น วิธีใช้สิ่งกีดขวางอย่าง ถุงยางอนามัย ฝาครอบปากมดลูก หมวกครอบปากมดลูก และฟองน้ำคุมกำเนิด การใช้ร่วมกันให้ผลดีกว่าการใช้วิธีคุมกำเนิดแบบใดแบบหนึ่งอย่างเดียว
สารฆ่าเชื้ออสุจิไม่มีกลิ่น ไม่มีสี ไม่มีรส ไม่ทิ้งคราบ และยังช่วยหล่อลื่น
ตัวที่ใช้เป็นสารออกฤทธิ์ที่มักถูกใช้ในสารฆ่าเชื้ออสุจิ คือ nonoxynol-9 สารฆ่าเชื้ออสุจิที่มีส่วนผสมของ nonoxynol-9 มีหลายรูปแบบ เช่น เจล แผ่นฟิล์ม และโฟม หากใช้เดี่ยว ๆ สารฆ่าเชื้ออสุจิมีอัตราการล้มเหลวอยู่ที่ 18% ต่อปีเมื่อใช้อย่างถูกต้อง และ 28% ต่อปีเมื่อใช้แบบทั่วไป
รายชื่อตัวอย่างยี่ห้อของสารฆ่าเชื้ออสุจิจาก Mayo Clinic
สารฆ่าเชื้อสุจิแต่ละแบบมีวิธีใช้แตกต่างกันและควรอ่านคำวิธีใช้ของแต่ละผลิตภัณฑ์อย่างถี่ถ้วน หากมีข้อกังวลเกี่ยวกับสารฆ่าเชื้ออสุจิควรติดต่อแพทย์
Nonoxynol-9 เป็นสารหลักในสารฆ่าเชื้ออสุจิที่ขัดขวางการเคลื่อนที่ของตัวอสุจิ สารออกฤทธิ์รองสามารถประกอบด้วย octoxynol-9, benzalkonium chloride และ menfegol การขัดขวางการเคลื่อนที่ของตัวอสุจิสามารถหยุดยั้งการเดินทางไปยังเซลล์ไข่ หากใส่ในความลึกที่ถูกต้อง สารฆ่าเชื้ออสุจิควรปิดกลั้นบริเวณปากมดลูกเพื่อไม่ให้ตัวอสุจิสามารถผ่านไปยังมดลูกหรือท่อนำไข่ งานวิจัยโดย K.T. Bartman และคณะชี้ว่าเมื่อทาสารฆ่าเชื้ออสุจิที่มีส่วนผสมของ Nonoxynol-9 ในช่องคลอด "เจลได้คลอบคลุมเยื่อบุผิวในความหนาต่างกันเมื่อผ่านไป 10 นาที" เป้าหมายเดียวของสารฆ่าเชื้ออสุจิคือการป้องกันการตั้งครรภ์
เชื่อกันว่าสารฆ่าเชื้ออสุจิเพิ่มประสิทธิผลของถุงยางอนามัย
อย่างไรก็ตาม ถุงยางอนามัยที่ผลิตโดยมีสารฆ่าเชื้ออสุจิมีอายุสั้นกว่า และอาจทำให้ระบบปัสสาวะของผู้หญิงอักเสบ องค์การอนามัยโลกกล่าวว่าควรเลิกสนับสนุนถุงยางอนามัยที่มีสารฆ่าเชื้ออสุจิ อย่างไรก็ตามพวกเขาแนะนำว่าการใช้ถุงยางอนามัยที่มีส่วนประกอบของ nonoxynol-9 ยังดีกว่าการไม่ใช้ถุงยางอนามัยเลย
การใช้สารฆ่าเชื้ออสุจิอย่างเดียวให้ประสิทธิภาพเพียงร้อยละ 70 ถึง 80 เมื่อสารฆ่าเชื้ออสุจิถูกใช้ร่วมกับถุงยางอนามัยและวิธีทีใช้สิ่งกีดขวางอื่น ๆ ให้ประสิทธิภาพในการป้องกันการตั้งครรภ์สูงถึงร้อยละ 97
การระคายเคืองผิวแบบชั่วคราวบริเวณ โยนี ช่องคลอด หรือองคชาต เป็นปัญหาที่พบได้บ่อยที่สุดเมื่อใช้สารฆ่าเชื้ออสุจิ
ไม่แนะนำสำหรับผู้ที่ใช้บ่อย (มากกว่า 2 ครั้งต่อวัน) หากมีความเสี่ยงติดโรคเฮชไอวี เนื่องจากสารฆ่าเชื้ออสุจิที่มีส่วนประกอบของ nonoxynol-9 เพิ่มความเสียหายบนเยื่อบุผิวบริเวณโยนีและช่องคลอด เพิ่มโอกาสการติดเชื้อเฮชไอวี
ใน พ.ศ. 2540 องค์การอาหารและยาสหรัฐอเมริกา (FDA) กำหนดให้ผลิตภัณฑ์คุมกำเนิดที่มีส่วนประกอบของ nonoxynol-9 ที่ขายตามร้านขายยาให้ระบุบนฉลากว่าไม่ป้องกันโรคติดต่อทางเพศสัมพันธ์และโรคเอดส์
บันทึกรายอักษรแรกของสารฆ่าเชื้ออสุจิถูกพบบนพาไพรัสคาฮุน (Kahun Papyrus) เอกสารของชาวอียิปต์ย้อนกลับไปตั้งแต่ 1850 ปีก่อนคริสตกาล มีการบรรยายถึงห่วงพยุงในช่องคลอดทำจากอุจจาระจรเข้และแป้งโดว์หมัก เชื่อกันว่า pH ที่ต่ำของอุจจาระอาจช่วยฆ่าเชื้ออสุจิ
สูตรอื่นถูกพบในพาไพรัสอีเบอร์ส์จากประมาณ 1500 ปีก่อนคริสตกาล โดยมีการแนะนำให้ผสมขนแกะ อาเคเซีย ผลอินทผลัม และน้ำผึ้งเข้าด้วยกันและนำไปใส่ในช่องคลอด คาดว่าประสิทธิผลอาจมาจากความเหนียวหนืดที่ช่วยกีดขวางและกรดแล็กติก (มีผลในการฆ่าเชื้ออสุจิ) จากอาเคเซีย
การประท้วงในประเทศอิหร่าน พ.ศ. 2560–2561
การประท้วงในประเทศอิหร่าน พ.ศ. 2560-2561 () เกิดขึ้นในวันที่ 28 ธันวาคม พ.ศ. 2560 การชุมนุมประท้วงในครั้งนี้ นับเป็นเหตุการณ์แสดงความไม่พอใจของประชาชนครั้งใหญ่และร้ายแรงที่สุดของอิหร่าน นับแต่การชุมนุมประท้วงเมื่อปี พ.ศ. 2552 ซึ่งเกิดจากเหตุขัดแย้งในการเลือกตั้ง การประท้วงในครั้งนั้นเกิดในเมืองเตหะราน แต่ การประท้วงเกิดขึ้นในหลายภาคของประเทศ เช่นเมืองราชต์ทางตอนเหนือ และที่เมืองเคอร์มานชาห์ทางตะวันตกของอิหร่าน นอกจากนี้ยังมีผู้ประท้วงอีกหลายร้อยคนที่เมืองอิสฟาฮาน, ฮามาดาน, กอม ซึ่งมีฐานะยากจนกว่า และนักวิเคราะห์มองว่า การประท้วงเกิดจากผู้คนในระดับรากหญ้า รวมทั้งเกิดการประท้วงที่เมืองหลวงกรุงเตหะราน มีผู้เสียชีวิตในการประท้วงครั้งนี้ 22 ราย ทางการได้เข้าจับกุมตัวผู้ประท้วงจำนวนหนึ่งจากจัตุรัสในกรุงเตหะราน ทั้งได้จับกุมผู้ประท้วงอีก 52 คนที่เมืองมาชาด โดยกล่าวหาว่าคนเหล่านี้ตะโกนถ้อยคำด่าทอรุนแรง มีการชักชวนกันผ่านทางโซเชียล มีเดียเพื่อให้ประชาชนพากันออกไปประท้วงในเมืองต่าง ๆ แม้ว่ารัฐบาลจะออกคำเตือนถึงการจับกลุ่มกันอย่างผิดกฎหมายก็ตาม ผู้คนที่ไปร่วมมีตั้งแต่ต่ำกว่า 100 ไปจนถึงหลายพันในเมืองอย่างน้อย 7 แห่ง แต่ว่าก็ยังไม่มีที่ใดที่มีผู้คนออกมาแบบมีพลังในการกดดันรัฐบาล คลิปวิดีโอที่อยู่ในโซเชียลมีเดียแสดงให้เห็นว่ามีการปะทะกันระหว่างเจ้าหน้าที่กับประชาชนในเมืองเคอร์มานชาห์ มีรายงานว่าผู้ประท้วง 450 คนถูกจับกุม สาเหตการประท้วงเกิดจากความไม่พอใจทั้งเรื่องภาวะเงินเฟ้อ การว่างงาน และการทุจริตคอร์รัปชัน
รมิดา ธีรพัฒน์
รมิดา ธีรพัฒน์ ชื่อเล่น: พระพาย
เกิดเมื่อ วันอาทิตย์ ที่ 6 เมษายน พ.ศ. 2540 เป็นนักแสดงหญิงและผู้ประกาศคั่นรายการทางช่อง 7 เริ่มเข้าสู่วงการบันเทิง ในขณะที่พระพายกำลังเรียนอยู่ชั้น ม.6 ที่ โรงเรียนเตรียมอุดมศึกษาพัฒนาการ เว็บไซต์ DekD มาจัดกิจกรรมแนะนำการสอบแอดมิดชั่นที่โรงเรียน ทีมงานรู้จักชื่อจากการถามนักเรียน เพราะความที่เป็นเด็กกิจกรรม และยังเป็นดรัมเมเยอร์ของโรงเรียน ทำให้เด็กนักเรียนค่อนข้างรู้จักพอสมควร เมื่อทีมงานเจอตัวจึงชวนไปถ่ายคอลัมน์ DekD Idol จากนั้นได้ถ่ายมิวสิควีดีโอเพลง พระพายจึงมีโอกาสเข้ามาเป็นนักแสดงที่ช่อง 7 ซึ่งเริ่มด้วยการเป็นผู้ประกาศคั่นรายการก่อน จนเธอได้มีโอกาสแสดงละคร ซึ่งปัจจุบันกำลังศึกษาที่วิทยาลัยนวัตกรรม มหาวิทยาลัยธรรมศาสตร์
http://www.naewna.com/entertain/321224 (วันที่สืบค้น 17กรกฎาคม 2561)
https://www.youtube.com/channel/UC7miwOPB1U2PB5gdZLmfwYQ
มือปราบเหยี่ยวดำ
มือปราบเหยี่ยวดำ เป็นละครโทรทัศน์ไทย แนวละคร : บู๊ แอ็กชั่น-สืบสวนสอบสวน สร้างปี พ.ศ. 2561 นำแสดงโดย วงศกร ปรมัตถากร,พิมพ์ปวีณ์ โคกระบินทร์ และการพลิกบทบาทครั้งสำคัญของ รพีภัทร เอกพันธ์กุล บทประพันธ์ ดัดแปลงจากแฟ้มอาชญากรรม ของ พ.ต.อ. บรรดล ตัณฑไพบูลย์ เขียนบทโทรทัศน์โดย จรูญพร ปรปักษ์ประลัย กำกับการแสดงโดย รฤกฤกษ์ กัลย์จาฤก ผลิตโดย บริษัท ป๊าสั่งย่าสอน จำกัด ออกอากาศทางช่อง 7 สี และ 7 เอชดี ออกอากาศทุกวันพุธ-พฤหัสบดี เวลา 20:30 - 22:40 น. เริ่มตอนแรกวันพุธที่ 17 มกราคม พ.ศ. 2561 - วันพฤหัสบดีที่ 8 มีนาคม พ.ศ. 2561 ต่อจากละคร วังนางโหง
รถไฟฮอโลคอสต์
รถไฟฮอโลคอสต์เป็นขบวนรถไฟขนส่งที่ถูกดำเนินโดย Deutsche Reichsbahn (การรถไฟแห่งชาติเยอรมัน) ระบบขบวนรถไฟแห่งชาติภายใต้การควบคุมกำกับดูแลอย่างเข้มงวดของนาซีเยอรมันและประเทศพันธมิตร(ฝ่ายอักษะ) เพื่อความมุ่งหมายในการขับไล่เนรเทศชาวยิว, เช่นเดียวกับคนอื่นๆที่ตกเป็นเหยื่อของฮอโลคอสต์ ไปยังค่ายกักกัน ค่ายแรงงานบังคับ และค่ายมรณะของนาซีเยอรมัน
นักประวัติศาสตร์สมัยใหม่ได้กล่าวว่า ถ้าหากไม่มีการขนส่งผู้คนจำนวนมากโดยทางรถไฟนั้น สิ่งที่เรียกว่า "มาตราการสุดท้าย"คือการฆ่าล้างเผ่าพันธุ์อย่างเป็นระบบก็จะเป็นสิ่งที่แทบจะเป็นไปไม่ได้เลย การกำจัดผู้คนที่เป็นถูกกำหนดใน"มาตราการสุดท้าย" ขึ้นอยู่กับสองปัจจัยคือ ความจุปริมาณของค่ายมรณะเพื่อที่จะรมแก๊สเหยื่อ และ"กระบวนจัดการ"กับศพของพวกเขาอย่างที่พอจะรวดเร็วได้ เช่นเดียวกับความจุปริมาณของรถไฟในการขนส่งเหยื่อจากเกตโตในทวีปยุโรปภายใต้การยึดครองของนาซีและยิวเกตโตในโปแลนด์ภายใต้การยึดครองเยอรมันเพื่อที่จะได้คัดเลือกให้ไปยังสถานที่กำจัดให้สิ้น จำนวนตัวเลขที่ถูกต้องในปัจจุบันบนส่วนหนึ่งของ"มาตราการสุดท้าย"ยังคงขึ้นอยู่กับบันทึกประวัติการขนส่งของการรถไฟเยอรมัน